Δημιουργήθηκε : Τετάρτη, 25 Φεβρουαρίου 2015 23:36\nΤο XTERRA αποτελεί το μεγαλύτερο brand των multisport events, με διοργανώσεις σε περισσότερες απο 25 χώρες σε όλο τον κόσμο. Παρά το γεγονός ότι μερικοί από τους καλύτερους τριαθλητές, ορεινούς ποδηλάτες, δρομείς και αθλητές περιπέτειας από όλο τον κόσμο αγωνίζονται στο XTERRA, οι αγώνες XTERRA δεν ειναι μόνο γι αυτούς. Είναι για όλους! Το XTERRA είναι ταυτισμένο με την ιδέα της παρέας, της συντροφικότητας, της περιπέτειας, και της προώθησης ενός υγιεινού και δραστήριου τρόπου ζωής.\nΠαλαιότερα άρθρα 2014:


Δελτίο τρύγου 2021 — Ktima Kir-Yianni\nΟ Δεκέμβριος στη Νάουσα ξεκίνησε με αρκετά υψηλές για την εποχή θερμοκρασίες.\nΣτη συνέχεια, οι θερμοκρασίες του Ιανουαρίου και του Φεβρουαρίου κυμάνθηκαν στα φυσιολογικά για την εποχή επίπεδα.\nΗ άνοιξη φέτος μας επιφύλαξε δύο εκπλήξεις σε σχέση με τις προηγούμενες χρονιές. Έναν ψυχρό Μάρτιο που οδήγησε σε μακρά διάρκεια ολοκλήρωσης της έκπτυξης των οφθαλμών, παρότι η έναρξη αυτής ξεκίνησε τις ίδιες ημερολογιακά ημέρες με την προηγούμενη χρονιά.\nΟ Απρίλιος με τον Μάιο χαρακτηρίστηκαν από έντονη ξηρασία και μεγάλο θερμοκρασιακό εύρος ημέρας και νύχτας. Αυτό οδήγησε στην οψίμηση της ανθοφορίας κατά μία εβδομάδα για όλες τις ποικιλίες.\nΓράφημα 1. Η μέση θερμοκρασία αέρα στη Νάουσα από τον Ιανουάριο ως τον Οκτώβριο του 2021 σε σύγκριση με τον μ.ο. των μέσων θερμοκρασιών 2004-2020.\nΣτις 12 Ιουνίου έριξε χαλάζι με αποτέλεσμα ένα τμήμα του αμπελώνα μας να υποστεί ζημίες από 25% έως 5%.\nΓενικά ο Ιούλιος και ο Αύγουστος ήταν δυο μήνες με έντονα στοιχειά παρατεταμένου καύσωνα και ξηρασίας. Το ελπιδοφόρο μέσα σε όλο αυτό ήταν ο γρήγορος ρυθμός περκάσμου αρχές Αυγούστου.\nΜετά από όλα αυτά αναζωογονηθήκαμε με ένα Σεπτέμβρη που θύμιζε πια αληθινό φθινόπωρο έντονη δροσιά τη νύχτα(16°C) και την ημέρα θερμοκρασίες (32°C). Κάπου εδώ τα χαμόγελα όλων άρχισαν να φαίνονται, ο περκασμός είχε ολοκληρωθει και οι συνθήκες επέτρεπαν όλους μας να ελπίζουμε ότι θα βοηθούσαν στην φαινολική ωριμότητα των σταφυλιών μας.\nΟ Οκτώβριος είχε κάποιες βροχοπτώσεις στις αρχές του αλλά δεν επηρέασαν την ήδη εξαιρετική ποιότητα των σταφυλιών Ξινόμαυρου, που είχαν απομείνει.\nΗ συγκομιδή στο Γιαννακοχώρι Νάουσας, φέτος ξεκίνησε στις 30 Αυγούστου για τα Merlot, Syrah,Cabernet Sauvignon και ολοκληρώθηκε στις 17 Σεπτεμβρίου. Είχε ενδιαφέρον η εναλλαγή του τρύγου αυτών των ποικιλιών και όχι ο ξεκάθαρος διαχωρισμό τους ανά ποικιλία. Ο τρύγος του Ξινόμαυρου ξεκίνησε στις 21 Σεπτεμβρίου και ολοκληρώθηκε στις 10 Οκτωβρίου.\nΑν έπρεπε να κάνουμε ένα σχόλιο για τη χρονιά, τότε σίγουρα θα λέγαμε πως πρόκειται μια διαφορετική χρονιά σε σχέση με τους τρύγους της τελευταίας 5ετίας. Το κυρίαρχο στοιχείο ήταν η μεγάλη ομοιομορφία και ο πλούσιος φαινολικός πλούτος με ικανοποιητικές αποδόσεις.\nΑμπελουργικά τα σταφύλια ήταν απαλλαγμένα από ασθένειες λόγω του ξηρού και έντονα θερμού καλοκαιριού. Η πίεση όλων μας ήταν η σωστή διαχείριση του νερού, ώστε να διαφυλαχτούν όλα τα θετικά της χρονιάς.\nΓράφημα 2. Η βροχόπτωση στη Νάουσα από τον Ιανουάριο ως τον Οκτώβριο του 2021 σε σύγκριση με τον μ.ο. βροχοπτώσεων 2004-2020\nΟ χειμώνας ήταν σχετικά ζεστός και βροχερός, χωρίς πολλές χιονοπτώσεις. Ο Μάρτιος και ο Απρίλιος ήταν ψυχροί, με έντονα επεισόδια ψύχους. Ειδικότερα, ο παγετός του Απριλίου έκανε λίγες ζημιές στους εκπτυσσόμενους οφθαλμούς, χωρίς όμως να είναι σημαντικές. Οι συνθήκες αυτές καθυστέρησαν την έκπτυξη κατά 5-7 ημέρες. Ο Μάιος ήταν σχετικά θερμός και ξηρός κάτι που στρέσαρε τα φυτά και παρουσίασαν ανομοιομορφία στην έκπτυξη και μια επιπλέον καθυστέρηση στην έναρξη της ανθοφορίας. Κατά την περίοδο της ανθοφορίας τον Ιούνιο οι συνθήκες ήταν βροχερές με αποτέλεσμα η καρπόδεση να μην είναι ικανοποιητική, κάτι που έκανε τους βότρεις λιγότερο πυκνούς. Το γεγονός αυτό συνέβαλε θετικά στη μειωμένη προσβολή από ασθένειες λόγω καλύτερου αερισμού, χωρίς να αυξάνεται το μέγεθος των ραγών λόγω των συνθηκών που ακολούθησαν. Ήταν ένα καλοκαίρι θερμό και ξηρό, που εντάθηκε από το τέλος Ιουλίου ως και τα μέσα Αυγούστου. Ο καύσωνας του Αυγούστου ήταν πρωτόγνωρος για την περιοχή με τις νυχτερινές θερμοκρασίες να μην πέφτουν κάτω από τους 20°C. Αρχικά, αυτές οι συνθήκες επιτάχυναν φαινολογικά τα φυτά αλλά ο καύσωνας έφερε τον περκασμό σε ημερομηνίες 5-7 ημέρες αργότερα από το συνηθισμένο. Οι χαμηλές νυχτερινές θερμοκρασίες μετά τις 15/08, επιτάχυναν τον περκασμό στις ποικιλίες που ήταν σε αυτό το στάδιο και την ωριμάνση στις πρωιμότερες. Επίσης, οι αποδόσεις στις πρώιμες ποικιλίες ήταν μειωμένες, ειδικά για τους νεαρούς αμπελώνες ηλικίας ως 7 ετών χωρίς άρδευση.\nΓράφημα 3. Η μέση θερμοκρασία αέρα στο Αμύνταιο από τον Ιανουάριο ως τον Οκτώβριο του 2021 σε σύγκριση με τον μ.ο. των μέσων θερμοκρασιών 2003-2020\nΟ τρύγος ξεκίνησε στις 25/08 με μικρές ποσότητες Chardonnay και συνέχισε με Sauvignon Blanc και Traminer. Ο μεγάλος όγκος των πρώιμων ποικιλιών συγκομίστηκε μετά τις 03/09. Η ωρίμανση των πρώτων σταφυλιών που συγκομίστηκαν έγινε σε ξηροθερμικές συνθήκες έχοντας ως αποτέλεσμα αρχικά μειωμένες οξύτητες, κάτι που διορθώθηκε με τα σταφύλια που συγκομίστηκαν μέσα στον Σεπτέμβριο. Εκεί τα σταφύλια ήταν αρωματικά και ισορροπημένα με τις ποικιλίες Chardonnay, Traminer και Μαλαγουζιά να πρωταγωνιστούν, χωρίς να υπολείπεται το Sauvignon Blanc.\nΟι ερυθρές ποικιλίες Merlot και Syrah φαίνεται πως ευνοήθηκαν από τις ξηροθερμικές συνθήκες του καλοκαιριού έχοντας ως αποτέλεσμα σταφύλια υγιή, αρωματικά και πλούσια φαινολικά.\nΟι καιρικές συνθήκες παρέμειναν καλές για όλο σχεδόν τον Σεπτέμβρη, όμως η ξηρασία που επικρατούσε καθυστέρησε την ωρίμανση του Ροδίτη και του Ξινόμαυρου. Μια βροχόπτωση στο τέλος Σεπτέμβρη επιτάχυνε την ωρίμανση με αποτέλεσμα να ξεκινήσει ο τρύγος τότε. Το Ασύρτικο επίσης τρυγήθηκε στο τέλος Σεπτέμβρη με αρχές Οκτώβρη, στις συνήθεις ημερομηνίες για την περιοχή. Είχε υψηλές για τη χρονιά οξύτητες και έδειξε ανθεκτικότητα στην ξηρασία και τη ζέστη της χρονιάς\nΟι έντονες βροχές από τις 06/10 και μετά καθυστέρησαν τη συγκομιδή, χωρίς όμως να παρουσιαστούν ιδιαίτερα προβλήματα όσο αφορά την υγιεινή των σταφυλιών. Αυτό οφείλεται στις ξηροθερμικές συνθήκες του προηγούμενου διαστήματος. Τα σταφύλια είχαν περιθώριο να απορροφήσουν νερό, χωρίς να εμφανιστούν σήψεις. Σε κάποιες περιπτώσεις το είχαν και ανάγκη. Σε γενικές γραμμές οι βροχές δυσκόλεψαν τα σταφύλια να συγκεντρώσουν τα απαιτούμενα σάκχαρα αλλά στο τέλος έφτασαν στο επιθυμητό αποτέλεσμα.\nΟ Ροδίτης είναι μέτρια αρωματικός με σχετικά χαμηλή οξύτητα. Το Ξινόμαυρο για ροζέ και ροζέ αφρώδες είναι αρωματικό, με καλή οξύτητα. Το Ξινόμαυρο για Καλή Ρίζα έχει λιγότερη ένταση και αλκοόλ σε σχέση με άλλες χρονιές αλλά είναι αρκετά αρωματικό.\nΓράφημα 4. Η βροχόπτωση στο Αμύνταιο από τον Ιανουάριο ως τον Οκτώβριο του 2021 σε σύγκριση με τον μ.ο. βροχοπτώσεων 2003-2020\nΞινόμαυρο : 8\nMerlot : 10\nSyrah : 10\nChardonnay : 10\nSauvignon Βlanc : 9\nΣτη Γουμένισσα ο χειμώνας ήταν σχετικά φυσιολογικός με τις συνηθισμένες παγωνιές και λίγες βροχές. Η έκπτυξη των οφθαλμών ξεκίνησε στις 10 Απριλίου με τους παγετούς της εποχής εκείνης, χωρίς όμως να προκληθούν ζημιές στους οφθαλμούς. Δύο ισχυρές βροχοπτώσεις μεταξύ 5-10 Ιουνίου, ήταν αυτές που βοήθησαν τα αμπέλια να αντιμετωπίσουν ως ένα βαθμό το πολύ ζεστό καλοκαίρι. Ακολούθησαν έντονα και παρατεταμένα από τα τέλη Ιουνίου με διάρκεια σχεδόν 2 μηνών, με απουσία βροχοπτώσεων. Το συγκεκριμένο χρονικό διάστημα καταγράφηκαν μόλις 28mm βροχοπτώσεων από τον μετεωρολογικό σταθμό του Συνεταιρισμού.\nΠροβλήματα παρουσιάστηκαν σε μη αρδευόμενους αμπελώνες. Η ισχυρή υδατική καταπόνηση του καλοκαιρινούς μήνες λόγω των ξηροθερμικών συνθηκών οδήγησε σε ισορροπημένες οξύτητες στα λευκά και μεγάλη εκχυλισιμότητα ανθοκυανών στα ερυθρά. Ο Σεπτέμβριος συνέχισε με φυσιολογικές θερμοκρασίες, χωρίς βροχές. Αυτό βοήθησε να κυλήσει ομαλά ο τρύγος των ερυθρών ποικιλιών. Ένα κύμα βροχοπτώσεων στις αρχές Οκτώβρη δεν επηρέασε σημαντικά τον τρύγο του Ξινόμαυρου και της Νεγκόσκας, ολοκληρώνοντας τον τρύγο. Η παραγωγή ήταν μειωμένη σε ποσοστό 10-15% σε σχέση με το 2020.\nΞινόμαυρο : 9\nΜαλαγουζιά : 8


by Χριστίνα 08/01/2021 18:50 08/01/2021 16:47 2589\nΗ Σμύρνη ήταν μία πανέμορφη πόλη πριν από την ολοκληρωτική καταστροφή της, από πυρκαγιά που ξεκίνησε από την αρμένικη συνοικία και εξαπλώθηκε μέχρι και τα πολυτελή κτίρια της προκυμαίας Quai, εκτός από τον μαχαλά των Τούρκων.\nΣμύρνη: Παραμένει στη μνήμη μονάχα όσων έζησαν τα γεγονότα και στους απογόνους τους\nΤο χειρότερο από όλα, όπως ανέφερε ο Χένρυ Μίλλερ, «Η Σμύρνη σβήστηκε από την παγκόσμια μνήμη». Κανένας παραγωγός του Χόλιγουντ δεν την έκανε ταινία την αίγλη της και το οδυνηρό της τέλος. Δεν είναι το Χόλιγουντ που θα προσδώσει αξία σε ένα γεγονός, αλλά τελικά η Σμύρνη και το δράμα της υποτιμήθηκαν τόσο που κατά κύριο λόγο παραμένουν στη συλλογική μνήμη μονάχα όσων έζησαν τα γεγονότα και στους απογόνους τους.\nΣμύρνη: Οι άνθρωποί της υπέφεραν και ο πόνος αυτός συνεπάγεται έγκλημα κατά της ανθρωπότητας\nΣμύρνη: Λίγες πόλεις μπορούσαν να συγκριθούν μαζί της\nΗ Σμύρνη είναι κοσμοπολίτισσα. Η πληθυσμιακή της σύνθεση είχε πλουραλισμό και πολυχρωμία. Δεν ήταν μονότονη, άχρωμη, μίζερη και ας μου επιτραπεί η λέξη ανέραστη. Ίσα ίσα που ήταν πάρα πολύ ερωτική!\n«Ξύπνα, πουλί μου, ξύπνησε κι έβγα στο παραθύρι, Έχω δυό λόγια να σου πω με πονεμέν’ αχείλι…»\nΟ μερακλίδικος αμανές που τραγουδούσαν τα ερωτοχτυπημένα παλικάρια κάτω από τα παραθύρια των κοριτσιών. Η πατινάδα ήταν τολμηρό εγχείρημα γιατί όπως αναφέρει και ο Δημήτριος Αρχιγένης – »Εκείνος που την έκανε θα ‘ν ήπρεπε να ‘ν’ αποφασισμένος να παντρευτεί το κορίτσι…».\nΑπ’ την άλλη, μια άσχημη Μπουρνοβαλιά, δηλαδή ένα άσχημο κορίτσι από το προάστιο Μπουρνόβα της Σμύρνης, παντρεύτηκε έναν πλούσιο μαύρο που της έκανε δώρο στο γάμο χρυσά βραχιόλια.\n«Ηγλύστρησεν ο τέντζερης και ήυρε το καπάκι Παντρεύτηκ’ η Κατερινιώ και πήρε τον αράπη. Τον έρωτα τση ήρριξεν απάνω στα βραχιόλια Κι ήσκυψε και ηφίλησε τη μαύρη κατσαρόλα»\nΣμύρνη: Ήξεραν να χαίρονται τη ζωή μέχρι και οι φτωχοί\nΣτη Σμύρνη ακόμη και οι φτωχοί περνούσανε καλά γιατί παρά την ανέχεια ξέρανε να την χαίρονται τη ζωή. Οι βιοπαλαιστές της Σμύρνης, οι άντρες του »μπάσο ράγκου» που στα ιταλικά σημαίνει »κατωτέρας τάξεως», με το που τέλειωναν τη σκληρή δουλειά κατέφευγαν στις ταβέρνες, τα ζυθοπωλεία, τις μπακαλοταβέρνες και τους καφενέδες, που όλα τους είχαν ζωντανή μουσική. Εκεί μέσα ακούγαν τους αμανέδες, τα μερακλίδικα σμυρναίικα και χορεύανε τους καρσιλαμάδες, τα ζεϊμπέκικα και τα χασάπικα.\nΣμύρνη: Θυσιάστηκε για να δηλωθεί ο αμείλικτος χαρακτήρας του Κεμαλισμού και της νέας Τουρκίας\nΗ παραδεισένια αυτή πόλη, θυσιάστηκε για να δηλωθεί ο αμείλικτος χαρακτήρας του Κεμαλισμού και της νέας Τουρκίας. Η καταστροφή της ήταν το μήνυμα των εθνικιστών της Τουρκίας, »Μη παίζετε μαζί μας, δε μασάμε». Αλλά πριν γίνουν όλα αυτά, η μελέτη της ιστορίας επιβεβαιώνει το συνεχές και επαναλαμβανόμενο, βλακώδες λάθος που κάνουμε οι Έλληνες. Που η συνοχή και η ομοψυχία είναι άγνωστες έννοιες αλλά ο εγωισμός και η προσωπική καταξίωση οι μόνιμες έγνοιες – παθογένειές μας.\nΣμύρνη: Η Ελλάδα πρόδωσε τον ελληνισμό της Μικράς Ασίας\nΔιαβάζοντας για τη Μικρασιατιατική Καταστροφή αντιλαμβανόμαστε πόσο ανώριμος και βαθιά προβληματικός λαός είμαστε. Ίσως για αυτό, μας κάνουν ότι θέλουν. Οι απ’ έξω και οι από μέσα. Θέλαμε να υλοποιήσουμε το όραμα της Μεγάλης Ιδέας όταν ο Εθνικός Διχασμός είχε σπείρει το άσβεστο μίσος ανάμεσα σε βασιλικούς και βενιζελικούς. Πως τολμήσαμε να διεξάγουμε μια εκστρατεία ενώ ήμασταν εθνικώς διχοτομημένοι και χωρίς την εγγυημένη βοήθεια των ξένων δυνάμεων; Κάναμε τεράστια λάθη και προδώσαμε τον Ελληνισμό της Μικράς Ασίας.\nΗ Σμύρνη δε γλίτωσε από τη μυθολογική έξαρση των αρχαίων Ελλήνων, οι οποίοι απέδιδαν την ίδρυση της Σμύρνης στον Θησέα και την ονομασία της στη σύζυγό του, την αμαζόνα Σμύρνα. Ωστόσο, ιδρύθηκε από τους Αιολείς το 1.100 π.Χ. και τον 8ο αι. π.Χ. καταλήφθηκε από τους Ίωνες (συγκεκριμένα τους Κολοφώνιους).\nΣμύρνη: Άρχισε να ακμάζει με αμείωτο ρυθμό στα χρόνια της ρωμαϊκής κυριαρχίας\nΕπί ηγεμονίας των Αχαιμενιδών της Περσίας οι Σμυρνιοί διασκορπίστηκαν στα τριγύρω χωριά και όταν έφτασε στην περιοχή ο Μέγας Αλέξανδρος τους συνένωσε και κατασκεύασε την καινούργια πόλη στους πρόποδες του όρους Πάγου, εκεί που βρίσκεται και η σημερινή πόλη της Σμύρνης. Σταδιακά, η πόλη άρχισε να ακμάζει με αμείωτο ρυθμό ακόμη και στα χρόνια της ρωμαϊκής κυριαρχίας.\nΣμύρνη: Στη βυζαντινή εποχή διένυσε περιόδους ακμής και παρακμής\nΟι Ρωμαίοι δε την τίμησαν τρεις φορές με τον εγκωμιαστικό τίτλο της »νεωκόρου» λόγω της εκπληκτικής της ευημερίας. Στη βυζαντινή εποχή διένυσε περιόδους ακμής και παρακμής, πάντα επηρεαζόμενη από τις εσωτερικές αναταράξεις που κλόνιζαν συθέμελα την Αυτοκρατορία.\nΣμύρνη: Μέχρι την καταστροφή της αποτελούσε το μεγαλύτερο λιμάνι της ανατολικής Μεσογείου\nΣμύρνη: Σημαντικό ρόλο αποτέλεσε η γεωγραφική θέση της, που βρίσκεται στο κέντρο των μικρασιατικών ακτών\nΣμύρνη: Πρωτοστάτησαν το εμπόριο και οι μεταφορές\nΑπό τα μέσα του 18ου αι., η ισχυρότερη οικονομική οντότητα της πόλης είναι τα εμπορικά δίκτυα των Λεβαντίνων (Βενετοί, Βρετανοί, Γάλλοι και Ολλανδοί). Οι Λεβαντίνοι εγκαθίστανται στη Σμύρνη και συνασπίζουν δίκτυα εμπορικών πρακτόρων, χονδρεμπόρων και πλανόδιων πωλητών.\nΗ οικονομική άνθηση λειτουργεί ελκυστικά και για άλλες πληθυσμιακές ομάδες που συρρέουν στη Σμύρνη αναζητώντας μια καλύτερη τύχη. Σε αυτούς ανήκουν οι Έλληνες, οι Αρμένιοι και οι Εβραίοι από διάφορα μέρη της Οθωμανικής Αυτοκρατορίας όπως η Κωνσταντινούπολη, η Θεσσαλονίκη, η Προύσα, η Μαγνησία, τα Βουρλά, το Χαλέπι, η Κρήτη, η Πελοπόννησος και τα νησιά του Αιγαίου.\nΣμύρνη: Η οικονομική ενδυνάμωση της πόλης συμπαρασύρει και τις ισχυρές οθωμανικές οικογένειες\nΗ οικονομική ενδυνάμωση της πόλης συμπαρασέρνει και τις ισχυρές οθωμανικές οικογένειες που διατηρούν τσιφλίκια στην περιοχή. Οι Οθωμανοί γαιοκτήμονες ευνοούνται από την αυξημένη ζήτηση αγροτικών προϊόντων στις δυτικές αγορές και μεγιστοποιούν την παραγωγή τους και τα κέρδη τους. Στην κοινωνική αυτή τάξη των Οθωμανών της Σμύρνης ανήκει και η οικογένεια Ουσακιζαντέ, της οποίας η κόρη Λατιφέ θα γίνει η σύζυγος του Μουσταφά Κεμάλ Ατατούρκ.\nΣμύρνη: Διέθετε χρηματιστήριο, 11 τραπεζικούς ομίλους και 61 ασφαλιστικές εταιρείες\nΟι πολιτισμικές επιδόσεις της Σμύρνης δεν έμειναν αλώβητες από το διαφορετικό συνονθύλευμα των κατοίκων της. Οι πνευματικές ζυμώσεις μονοπωλούν στα αστικά σαλόνια, στις εφημερίδες, στα καφενεία, στους δρόμους και στους άμβωνες των εκκλησιών. Οι λέσχες, »Όμηρος», »Φιλολογικό Μουσείο», »Ιωνική Λέσχη» και »Μουσείο» υπήρξαν σπουδαίες ελληνόφωνες πνευματικές εστίες.\nΣμύρνη: Η επικρατούσα γλώσσα των κατοίκων της ήταν τα ελληνικά\nΗ επικρατούσα γλώσσα των κατοίκων της Σμύρνης ήταν τα ελληνικά, μαρτυρώντας την άνθηση της ελληνικής κοινότητας και τον δυναμικό εξελληνισμό της παιδείας των υπόλοιπων κοινοτήτων. Ο Αμερικανός ιατρός E. Dekay, ο οποίος εστάλη στη Σμύρνη για να μελετήσει την ασιατική πανούκλα, διέκρινε την υπεροχή και παγίωση της ελληνικής γλώσσας στους κόλπους της σμυρναίικης κοινωνίας, σημειώνοντας τα εξής: «Είναι παράξενο για έναν Αμερικανό να τον συστήνουν σε μια κυρία Johnson, Smith, Black, Wilson και να διαπιστώνει πως δεν ξέρει λέξη αγγλικά.\nΗ γλώσσα που χρησιμοποιούν οι περισσότερες ελληνικές οικογένειες είναι τα ελληνικά και αυτή είναι η πρώτη γλώσσα που μαθαίνει το παιδί. Οι Αγγλίδες και οι Αμερικάνες κυρίες έχουν τόσο πολύ υιοθετήσει τους τρόπους, την ενδυμασία και την ελληνική γλώσσα ώστε δυσκολεύεται κανείς να τις ξεχωρίσει από τις Σμυρναίες». Στο ίδιο πνεύμα, ο Αμερικανός αξιωματικός Wines μας μεταφέρει πως σε ένα σχολείο όπου φοιτούν τα παιδιά των Αμερικανών και Ευρωπαίων επιχειρηματιών, οι μαθητές στα διαλείμματα μιλούσαν μεταξύ τους την ελληνική γλώσσα. Χαρακτηριστικό δείγμα, το ελληνικό εκπαιδευτικό ίδρυμα της Ευαγγελικής Σχολής που ιδρύθηκε το 1717 και απευθυνόταν σε άρρενες. Διέθετε βιβλιοθήκη 35.000 τόμων, 180 ιστορικών χειρογράφων και αξιόλογη νομισματική συλλογή. Το »Κεντρικόν Παρθεναγωγείον» ήταν η αντίστοιχη σχολή θηλέων, εγκατεστημένη σε κτίριο δωρεάς του Κιουπετζόγλου.\nΣμύρνη: Η αστική έκτασή της διακρινόταν στον “Άνω Μαχαλά” και στον “Κάτω Μαχαλά”\nΗ πόλη εκτεινόταν ανάμεσα στα όρη Σίπυλος και Πάγος, στην εύφορη πεδιάδα της Μενεμένης (Στα τούρκικα το φαγητό »σφουγγάτο» έχει λάβει το όνομα »menemen» επειδή ήταν μια ευρέως διαδεδομένη σπεσιαλιτέ της περιοχής). Η αστική έκταση της Σμύρνης διακρινόταν στον »Άνω Μαχαλά» και στον »Κάτω Μαχαλά». Ο »Άνω Μαχαλάς» απλωνόταν στις παρυφές του όρους Πάγος και φιλοξενούσε τη συνοικία των Τούρκων, των Εβραίων και ελάχιστων Ελλήνων. Στον »Κάτω Μαχαλά» κατοικούσαν οι Έλληνες, οι Αρμένιοι και οι Καθολικοί.\nΜερικές από τις συνοικίες του Κάτω Μαχαλά ήταν η ελληνική συνοικία του Αγίου Γεωργίου, η αρμένικη του Αγίου Στεφάνου, τα Γυαλάδικα, η αγορά »Μεγάλες Ταβέρνες», ο Φραγκομαχαλάς των Καθολικών, η συνοικία των Νοσοκομείων, η συνοικία Φασουλάς, η αριστοκρατική Μπέλα Βίστα, τα Σχοινάδικα, το Κερασοχώρι, η Πούντα με τους Ιταλούς και τους Μαλτέζους, τα Χιώτικα με τους οίκους ανοχής και οι λαϊκές συνοικίες του Αγίου Τρύφωνα, των Ταμπάκικων, των Μορτακιών και του Αγίου Κωνσταντίνου.\nΤο 1922 η Σμύρνη, δίχως τα προάστια και τα τριγύρω χωριά, αριθμούσε 370.000 κατοίκους, εκ των οποίων οι 165.000 ήταν Έλληνες οι 80.000 Τούρκοι οι 55.000 Εβραίοι οι 40.000 Αρμένιοι οι 6.000 Λεβαντίνοι και οι 30.000 διάφορες άλλες εθνικότητες.\nΤο πληθυσμιακό αυτό αμάλγαμα απέδωσε στη Σμύρνη τον χαρακτηρισμό «Γκιαούρ Ιζμίρ» ( Η Σμύρνη των απίστων).\nΣμύρνη: Σήμερα είναι η τρίτη μεγαλύτερη πόλη της Τουρκίας\nΣτις μέρες μας, η Σμύρνη είναι η τρίτη μεγαλύτερη πόλη της Τουρκίας, μετά την Κωνσταντινούπολη και την Άγκυρα. Έχει πληθυσμό 3,5 εκατομμύρια κατοίκους. Δεν έχει Έλληνες αλλά εγκαθίστανται μόνιμα αρκετοί Ευρωπαίοι συνταξιούχοι, διότι το ύψος της σύνταξής τους σε συνδυασμό με την κατακόρυφη υποτίμηση της τουρκικής λίρας έναντι του ευρώ, τους επιτρέπει να απολαύσουν υψηλότερο βιοτικό επίπεδο από ότι στις χώρες τους. Επομένως, οι Λεβαντίνοι επιστρέφουν στη Σμύρνη.\nΑπο την Xαρά στο Θάvατo: Πήγαιναν σε γάμο και σκοτώθηκαν, 8 νεκροί ο Tpαγικός απολογισμός\n12/06/2022 14:12 403\n«Οι άντρες μας περιμένουν να έρθουν οι Ουκρανές»: Κύμα οργής με την δήλωση καθηγητή Πανεπιστημίου\n07/03/2022 12:56 922\nΦpίκη: 30χρονος έλουσε με οξύ την φίλη του, στον ύπνο της και έκλεισε το νερό για να μην μπορεί να το ξεπλύνει\n22/02/2022 12:43 1000\nΓυναικοκτονία στη μέση του δρόμου: Αστυνομικός σκότωσε την πρώην σύζυγό του – Θρήνος για την άτυχη δασκάλα\n15/02/2022 10:36 15/02/2022 10:39 1179\nΕΛΛΗΝΙΚΗ ΓΛΩΣΣΑΚΑΤΑΣΤΡΟΦΗ ΤΗΣ ΣΜΥΡΝΗΣΛΙΜΑΝΙΜΙΚΡΑ ΑΣΙΑΣΜΥΡΝΗΤΟΥΡΚΙΑ


Τιμές για μεταφορές από ή στην Θεσσαλονίκη | Μετακομίσεις μεταφορές στη Θεσσαλονίκη\nΤιμές για μεταφορές από ή στην Θεσσαλονίκη\nΈχετε κάποια μεταφορά για εντός ή εκτός Θεσσαλονίκης; Η Transportations.gr είναι η απάντηση!\nΔιατηρούμε χαμηλές τιμές, είτε οι πελάτες μας είναι επιχειρήσεις, είτε είναι ιδιώτες χωρίς να κάνουμε καμία έκπτωση στη ποιότητα των υπηρεσιών μας. Οι τιμές μας για μεταφορές διαμορφώνονται κατόπιν συμφωνίας.\nΖητήστε προσφορά χωρίς καμία δέσμευση - Δωρεάν αξιολόγηση στον χώρο σας!\nΣας παρακαλούμε εισάγετε τα παρακάτω πεδία για να επικοινωνήσουμε μαζί σας\nΕίστε ιδιώτης επαγγελματίας\nΠαρακαλούμε συμπληρώστε τα πεδία που αφορούν τη μετακόμιση\nΌροφος παραλαβής ΙΣ 1 2 3 4 5 6 7 8 9 10\nΥπάρχει ασανσέρ στη παραλαβή;\nΧρειάζεται ανυψωτικό στη παραλαβή;\nΌροφος παράδοσης ΙΣ 1 2 3 4 5 6 7 8 9 10\nΥπάρχει ασανσέρ στη παράδοση;\nΧρειάζεται ανυψωτικό στη παράδοση;\nΞεμοντάρισμα των επίπλων\nΕπιθυμώ προστατευτικό τύλιγμα των επίπλων\nΠακετάρισμα οικοσκευής σε χαρτοκιβώτια\nΑποσύνδεση/σύνδεση ηλεκ. συσκευών\nΣύνδεση / αποσύνδεση κλιματιστική μονάδας\nΘα χρειαστώ εργάτες\nΑντικείμενα που θα χρειαστεί να μεταφέρουμε\nΚομοδίνα 0 1 2\nΝτουλάπα - φύλα 0 1 2 3 4\nΝτουλάπα - συρόμενα φύλα 0 1 2 3\nΚρεβάτια μονά 0 1 2 3 4\nΣτρώματα μονά 0 1 2 3 4\nΓραφείο 0 1 2 3\nΚαρέκλες 0 1 2 3 4


Νατάσσα Μποφίλιου: Αυτός είναι ο άνδρας που της έχει κλέψει... - Star.gr\nLIFESTYLE Παρασκευή, 5 Μαΐου 2017, 18:35\nΝατάσσα Μποφίλιου: Αυτός είναι ο άνδρας που της έχει κλέψει την καρδιά- Αποκάλυψε ότι συζεί μαζί του\nΜπορεί να κρατά χαμηλούς τόνους στην προσωπική της ζωή, ωστόσο, η Νατάσα Μποφίλιου, σε μια από τις σπάνιες εξομολογήσεις της, μίλησε για τη σχέση της και το ενδεχόμενο να κάνει οικογένεια.\nΟ άντρας που της έχει κλέψει την καρδιά είναι ο ραδιοφωνικός παραγωγός Χρήστος Κορτσέλης με τον οποίο η τραγουδίστρια κάνει πολύ σπάνια δημόσιες εμφανίσεις.\n«Στους ανθρώπους με γοητεύει περισσότερο απ’ όλα η καλοσύνη, η σοβαρότητα και η στιβαρότητα. Θέλω να έχω δίπλα μου μια προσωπικότητα που θαυμάζω, που εκτιμώ, που εμπνέει το σεβασμό και κερδίζει την αγάπη μου. Όλες οι προηγούμενες σχέσεις είχαν και έναν νεανικό ενθουσιασμό» είπε, στο κυπριακό περιοδικό Omikron, η Νατάσσα και, αναφερόμενη στον Χρήστο, συμπλήρωσε: «τώρα, υπάρχει το στοιχείο του θαυμασμού και του σεβασμού που κερδίζεται κάθε μέρα. Και αυτό είναι σημαντικό για μένα».\nΕρωτηθείσα αν θέλει να παντρευτεί και να κάνει οικογένεια, η τραγουδίστρια αποκάλυψε ότι συζεί μαζί με τον αγαπημένο της: «είμαι με το σύντροφό μου αρκετά χρόνια, ζούμε μαζί. Έχουμε μια οικογένεια με τον τρόπο μας».\nΤέλος, πιστή στο να μην απασχολεί τα φώτα με τα προσωπικά της, επισημαίνει πως η ενασχόληση των μέσων με την ζωή της «δεν θα γίνει με έναν κίτρινο τρόπο» και συμπληρώνει: «απ’ την άλλη, είμαι 34 επομένως θεωρώ λογικό κάποιος να με ρωτάει αν θα κάνω παιδί κι αν θα παντρευτώ. Δεν με έχει κάνει κανείς να νιώσω ότι ρωτάει κουτσομπολίστικα ή κίτρινα. Ούτε θα απαντούσα σε κάτι πιο πικάντικο!».


Τζέφρι Πάιατ: Τα ελληνικά νησιά έχουν τα ίδια δικαιώματα σε θαλάσσιες ζώνες με τις ηπειρωτικές περιοχές – PyliNews\nHome Πολιτικά Τζέφρι Πάιατ: Τα ελληνικά νησιά έχουν τα ίδια δικαιώματα σε θαλάσσιες ζώνες με τις ηπειρωτικές περιοχές\nΤζέφρι Πάιατ: Ο αμερικανός πρέσβης στην Αθήνα επανέλαβε τη θέση των ΗΠΑ υπέρ της Ελλάδας όσον αφορά τη συμφωνία Τουρκίας – Λιβύης.\nΤζέφρι Πάιατ: Τη στήριξη των ΗΠΑ στην Ελλάδα επανέλαβε ο αμερικανός πρέσβης στην Αθήνα, Τζέφρι Πάιατ σχετικά με τα δικαιώματα της χώρας μας στις θαλάσσιες ζώνες των νησιών μας, με φόντο της τη συμφωνία Τουρκίας – Λιβύης.\nΜιλώντας στα «ΝΕΑ Σαββατοκύριακο», ο Τζέφρι Πάιατ, τόνισε ότι τα νησιά «περιλαμβανομένων των μεγάλων νησιών όπως η Κρήτη, έχουν τα ίδια δικαιώματα σε θαλάσσιες ζώνες με τις ηπειρωτικές περιοχές». «Σχετικά με τη συμφωνία μεταξύ της κυβέρνησης της Τουρκίας και μέρος των αρχών της Λιβύης, ξεκαθάρισα τον Δεκέμβριο τη νομική ερμηνεία του Στέιτ Ντιπάρτμεντ ότι τα νησιά – περιλαμβανομένων των μεγάλων νησιών όπως η Κρήτη, έχουν τα ίδια δικαιώματα σε θαλάσσιες ζώνες με τις ηπειρωτικές περιοχές» δηλώνει χαρακτηριστικά. Παράλληλα, σημειώνει ότι «θέματα σχετικά με την οριοθέτηση θαλασσίων ζωνών πρέπει να λύνονται με διάλογο μεταξύ των ενδιαφερομένων μερών, όχι με μονομερείς ενέργειες».\n«Η Ελλάδα και οι ΗΠΑ θέλουν να χτίσουν μια ευρεία κοινότητα σταθερότητας και ευημερίας στην Ανατολική Μεσόγειο που δεν αποκλείει κανέναν, και γι’ αυτόν τον λόγο επικροτούμε την Ελλάδα και την Τουρκία για τη συμφωνία τους να ξεκινήσουν τα στρατιωτικά τους μέτρα οικοδόμησης εμπιστοσύνης» υπογραμμίζει ο αμερικανός πρέσβης. Με αφορμή δε, την επιστολή Πομπέο στον Μητσοτάκη επισημαίνει «τη δέσμευση των ΗΠΑ στην ευημερία, την ασφάλεια και τη δημοκρατία της Ελλάδας. Δεν πρέπει να υπάρχει καμία αμφιβολία περί αυτού». «Θέλουμε η Ανατολική Μεσόγειος να είναι ζώνη συνεργασίας και σταθερότητας. Για αυτό για παράδειγμα στηρίζουμε σθεναρά τον αγωγό East Med\nΤο 60% των Ελλήνων φοβάται πόλεμο με την Τουρκία\nΗ δήλωση αυτή του Τζέφρι Πάιατ έρχεται τη στιγμή που η Βαυαρική ιστοσελίδα BR24 φιλοξενεί δημοσίευμα σύμφωνα με το οποίο το 60% των Ελλήνων φοβάται ότι θα μπορούσε να διεξαχθεί πόλεμος εναντίον της Τουρκίας – τουλάχιστον μια σφοδρή αντιπαράθεση στη Μεσόγειο. Η Τουρκία θέλει να πραγματοποιήσει γεωτρήσεις για φυσικό αέριο σε μια περιοχή της Μεσογείου που διεκδικεί και η Ελλάδα».\nΗ Τουρκία θέλει να πραγματοποιήσει γεωτρήσεις για φυσικό αέριο σε μια περιοχή της Μεσογείου που διεκδικεί και η Ελλάδα», αναφέρει η ιστοσελίδα BR24. «Εγκαταλείψτε αμέσως τα τουρκικά ύδατα», λέει το πλήρωμα ενός τουρκικού σκάφους της Ακτοφυλακής. Οι Έλληνες ψαράδες φωνάζουν από το καΐκι τους: «Όχι, δεν το κάνουμε. Εδώ είναι ελληνικά ύδατα».\nΤέτοιες σκηνές επαναλαμβάνονται συνεχώς στο Αιγαίο, εκεί όπου τα ελληνικά νησιά βρίσκονται πολύ κοντά στην ηπειρωτική Τουρκία, εκεί όπου οι δύο πλευρές φιλονικούν για τα θαλάσσια σύνορα. Η σύγκρουση έχει εξαπλωθεί εδώ και καιρό σε ολόκληρη την Ανατολική Μεσόγειο, ειδικά αφότου έχει καταστεί σαφές ότι μπορούν να αντληθούν από τον βυθό της θάλασσας φυσικό αέριο και πετρέλαιο. Οι τέσσερις μεσογειακές χώρες Ελλάδα, Κύπρος, Αίγυπτος και Ισραήλ σχεδιάζουν ήδη έναν κοινό αγωγό και έχουν ξεκινήσει γεωτρήσεις για την εύρεση αερίου.\nΗ Τουρκία θεωρεί ότι είναι περιθωριοποιημένη. Και έτσι, πριν από δύο μήνες, υπέγραψε συμφωνία με τη Λιβύη για τα κοινά θαλάσσια σύνορα στη Μεσόγειο, τα οποία εκτείνονται περίπου στο μέσον της απόστασης ανάμεσα στις ακτές της Τουρκίας και της Λιβύης. Και οι δύο πλευρές αγνόησαν το γεγονός ότι το ελληνικό νησί της Κρήτης βρίσκεται ακριβώς εκεί. Ως νησί, η Κρήτη δεν έχει υφαλοκρηπίδα και επομένως δεν υπάρχει καμία απαίτηση για τη θαλάσσια περιοχή ανοικτά των ακτών της, αντιτείνει η Τουρκία.\nΣύμφωνα με τον καθηγητή στο Πανεπιστήμιο των Αθηνών Παναγιώτη Τσάκωνα της δεξαμενής σκέψης ΕΛΙΑΜΕΠ, η συμφωνία μεταξύ Τουρκίας και Λιβύης είναι άκυρη, καθώς παραβιάζει το Διεθνές Δίκαιο και το Δίκαιο της Θάλασσας, αναφέρει το hellasjournal.gr που επικαλείται το βαυαρικό δημοσίευμα. Η θάλασσα γύρω από την Κρήτη ανήκει στην Ελλάδα.\nΩστόσο, η Τουρκία δεν έχει υπογράψει τη συμφωνία για το Δίκαιο της Θάλασσας, οπότε δεν θεωρεί ότι δεσμεύεται από αυτήν και θέλει να στείλει ερευνητικά σκάφη στα ανοικτά της Κρήτης. Ο Έλληνας διπλωμάτης Αλέξανδρος Μαλλιάς προειδοποιεί: «Ο ίδιος ο κ. Ερντογάν δήλωσε ότι σκοπεύουν να το κάνουν, και μάλιστα φέτος. Είμαστε, επομένως, αναγκασμένοι να είμαστε προετοιμασμένοι για οποιοδήποτε ενδεχόμενο».


Επομένως, οι «ανησυχίες» του Τραμπ και όχι η πρόθεση της Ελλάδας για αγορά F-35 είναι υπεραρκετός λόγοςγια τη Locheed Martin να θέλει να συμπιέσει το κόστος σε ένα αεροσκάφος, η ανάπτυξη του οποίου εξελίχθηκε σε πηγάδι χωρίς πάτο λόγω υπερβάσεων στο κόστος (περί τα $400 δις). Δε πρέπει να ξεχνάμε επίσης πως η κατασκευάστρια εταιρία φιλοδοξεί να πουλήσει εκατοντάδες F-35 σε δεκάδες ακόμη υποψήφιες χώρες και μια μείωση του κόστους θα το έκανε πιο προσιτό.\nΟ Jeff Babione, επικεφαλής του προγράμματος του F-35, δεν περίμενε το ελληνικό ενδιαφέρον για αγορά του αεροσκάφους, ούτε φοβήθηκε τη ρωσική «ρελανς» για να μιλήσει για μείωση κόστους. Ήδη από το περασμένο Δεκέμβριο, έκανε λόγο για μείωση κόστους/μονάδα στα $85 εκατομμύρια όπως αναφέρει τοReuters. Το εάν εν τέλει η εταιρία καταφέρει να μειώσει το κόστος σε αυτά τα νούμερα, μένει να το δούμε.


ΜΠΑΤΑΡΙΕΣ SMART ΑΥΤΟΚΙΝΗΤΩΝ - ΣΚΑΦΩΝ ΚΛΕΙΣΤΟΥ ΤΥΠΟΥ\nΜπαταρία αυτοκινήτου κλειστού τύπου SMART SM111051 51AH\n54,93€ 49,50€ 49.5\tκερδίζετε 5,43€\nΜΠΑΤΑΡΙΑ ΜΟΛΥΒΔΟΥ ΚΛΕΙΣΤΟΥ ΤΥΠΟΥ SMART SM111051\nΤΕΧΝΙΚΑ ΧΑΡΑΚΤΗΡΙΣΤΙΚΑ ΠΡΟΙΝΤΟΣ\nΜαύρο κουτί τύπου Kamina DIN με εσοχή για τους πόλους\nΔΙΑΣΤΑΣΕΙΣ: Μ:208 Π:175 Υ:190\n420 EN (Ampere εκκίνησης)\nΠόλωση Αριστερή (Το συν + Αριστερά) με κανονικό χοντρό πόλο\nΔιαθέτει ειδική πατούρα στήριξης (Τύπος Β3/ Β4)\nΒάρος : 13.10 kg\nH SM111051 έχει εφαρμογή σε κάποια Ασιατικά μοντέλα μικρού κυβισμού. Σαν κωδικός μπαταρίας είναι σπάνιος και εφαρμόζεται σε αυτοκίνητα μέχρι 1,400cc.\nΓια πιο έγκυρη εφαρμογή συμβουλευτείτε το wizard της SMART-BATTERY η το βιβλίο του κατασκευαστή. Εισάγεται και παραδίδεται έτοιμη για άμεση εφαρμογή σε όχημα.\nΗ SM111051 είναι ιδανική επίσης για μικρές εξωλέμβιες μηχανές μέχρι 9ΗΡ.\nΠαρατηρήσεις προϊόντος και εγγύηση : Η μπαταρία SMART SM111051καλύπτεται από εγγύηση 12 μηνών. Από έρευνα του SMART-BATTERY η συγκεκριμένη μπαταρία έχει μια μέση διάρκεια ζωής (ανάλογα με την χρήση, τον τύπο του οχήματος και το κλίμα) από 4 μέχρι 6 έτη.\nΓια την ισχύ της εγγύησης, την εξάντληση του προσδόκιμου ζωής της μπαταρίας, αλλά και την σωστή εφαρμογή της, να συμβουλεύεστε το έμπειρο προσωπικό της εταιρίας.\nH αναγραφόμενη τιμή προσφοράς αφορά αγορά από τα τρία (3) καταστήματα της εταιρίας η από τα εξουσιοδοτημένα καταστήματα της ΕΠΙΦΑΝΕΙΑ ΜΗΧΑΝΙΚΗ\nΑν είστε κάτοικος Αττικής μπορούμε να σας στείλουμε την παραγγελία σας χωρίς επι πλέον χρέωση στον χώρο σας. Για το υπόλοιπο της επικράτειας χρησιμοποιούμε τα πρακτορεία μεταφορών με κόστος 3€ ανά μπαταρία\nΜπαταρία SMART κλειστού τύπου 50AH Δεξιά


19/06 / 2021 19:25\nΑστυνομικός συνελήφθη το Σάββατο (19/06) για διάπραξη αλλεπάλληλων ληστειών σε πρατήρια υγρών καυσίμων, σύμφωνα με ανακοίνωση της Ελληνικής Αστυνομίας. Χρησιμοποιούσε το υπηρεσιακό όπλο.\nΌπως αναφέρεται στη σχετική ενημέρωση, συνελήφθη κατά τις πρωινές ώρες για διάπραξη ληστειών κατά συρροή σε βάρος υπαλλήλων πρατηρίων υγρών καυσίμων. Τη σύλληψη έκαναν αστυνομικοί του Τμήματος Εγκλημάτων Κατά Ιδιοκτησίας της Υποδιεύθυνσης Δίωξης Εγκλημάτων Κατά Ζωής και Ιδιοκτησίας της Διεύθυνσης Ασφάλειας Αττικής.\nΟι ληστείες έλαβαν χώρα στην Αττική κατά το διάστημα από τις 9 Απριλίου έως το Σάββατο.\nΣε στιγμιότυπα που έφερε στη δημοσιότητα ο «Alpha», ο αστυνομικός καταγράφεται να κρατά το υπηρεσιακό του όπλο τη στιγμή που διαπράττει ληστεία σε βενζινάδικο.\nΣε βάρος του αστυνομικού σχηματίσθηκε ποινική δικογραφία. Παράλληλα από το Αρχηγείο της Ελληνικής Αστυνομίας διατάχθηκε ένορκη διοικητική εξέταση για τον συλληφθέντα αστυνομικό ο οποίος και τέθηκε άμεσα σε διαθεσιμότητα.\nΤην ίδια ώρα, «βροχή» έπεφταν για περισσότερες από δυόμιση ώρες, το απόγευμα της Παρασκευής (18/06), κοντά σε κατοικημένη περιοχή της Κισάμου Χανίων άσκοποι πυροβολισμοί. Αυτό το γεγονός δεν πέρασε απαρατήρητο από το αστυνομικό τμήμα Κισάμου το οποίο σε μια καλά συντονισμένη επιχείρηση περικύκλωσε την περιοχή και συνέλαβε έξι άτομα.\nΣύμφωνα με πληροφορίες της «ΕΡΤ Χανίων» το σημείο ήταν δύσκολο, με τρεις δρόμους διαφυγής, όμως με τις συντονισμένες ενέργειες των αστυνομικών από την Κίσαμο, τα ΤΑΕ και την ασφάλεια Χανίων η επιχείρηση ολοκληρώθηκε με επιτυχία, χωρίς να ανοίξει «ρουθούνι».\nΣημειώνεται πως ενώ οι αστυνομικοί προχωρούσαν στη σύλληψη εκείνων που αποχωρούσαν από το γλέντι που είχαν στήσει σε κτηνοτροφική μονάδα, εκείνοι που έμεναν πίσω συνέχιζαν τους πυροβολισμούς χωρίς να έχουν αντιληφθεί το παραμικρό.\nΌταν συνελήφθησαν και οι τελευταίοι, οι αστυνομικοί έκαναν έρευνα στο χώρο όπου οι σφαίρες και τα άδεια κουτιά που είχαν χρησιμοποιηθεί βρίσκονταν παντού, όπως φαίνεται και στις φωτογραφίες της «ΕΡΤ Χανίων».\nΤελευταία τροποποίηση στις 20/06/2021 - 01:21


ΑΡΓΙΕΣ ΧΡΙΣΤΟΥΓΕΝΝΩΝ ΚΑΙ ΠΡΩΤΟΧΡΟΝΙΑΣ | ΕΣΗΕΑ\nΑρχική > Ανακοινώσεις > Γενικές > ΑΡΓΙΕΣ ΧΡΙΣΤΟΥΓΕΝΝΩΝ ΚΑΙ ΠΡΩΤΟΧΡΟΝΙΑΣ\n17 Δεκεμβρίου 2001 Γενικές\nΤην Δευτέρα, 24/12/2001, θα εκδοθούν κανονικά όλες οι εφημερίδες.\nΤη Τρίτη, 25/12/2001, θα εκδοθούν μόνο οι πρωινές εφημερίδες.\nΤην Τετάρτη, 26/12/2001, δεν θα εκδοθεί ΚΑΜΙΑ εφημερίδα.\nΤην Πέμπτη, 27/12/2001, θα εκδοθούν μόνο οι απογευματινές εφημερίδες.\nΤην Παρασκευή, το Σάββατο και την Κυριακή 28, 29 και 30/12/2001 θα εκδοθούν κανονικά όλες οι εφημερίδες.\nΤην Δευτέρα, 31/12/2001 θα εκδοθούν κανονικά όλες οι εφημερίδες που εκδίδονται την Δευτέρα.\nΤην Τρίτη, 1/1/2002, θα εκδοθούν μόνο οι πρωινές εφημερίδες.\nΤην Τετάρτη, 2/1/2002, θα εκδοθούν μόνο οι απογευματινές εφημερίδες.\nΤην Πέμπτη, Παρασκευή και Σάββατο 3, 4 και 5/1/2002, θα εκδοθούν κανονικά όλες οι εφημερίδες.\nΤην Κυριακή 6/1/2002, θα εκδοθούν μόνο οι πρωινές εφημερίδες και τα κυριακάτικα φύλλα, για την έκδοση των οποίων οι συντάκτες και οι τεχνικοί θα εργαστούν κανονικά όπως κάθε παραμονή αργίας.\nΤην Δευτέρα 7/1/2002, θα εκδοθούν κανονικά όλες οι εφημερίδες που εκδίδονται την Δευτέρα.\nΤην Τρίτη 8/1/2002, θα εκδοθούν όλες οι εφημερίδες πρωινές και απογευματινές.\nΟι συνάδελφοι των οικονομικών και διοικητικών υπηρεσιών, δεν θα εργαστούν στις 25 και 26/12/2001 και την 1/1/2002.\nΟΙ ΔΙΟΙΚΗΣΕΙΣ ΤΩΝ ΕΝΩΣΕΩΝ:


Ο Γιώργος Λακόπουλος παρουσιάζει το δίλημμα των εκλογών – Υστερόγραφα\nΟ Μητσοτάκης είπε τα πάντα, έταξε άπαντα, έκανε τα πάντα, «εγγυήθηκε» για τα πάντα. Αλλά από ουσία μηδέν.Παρακολουθούσαμε απλώς την απίστευτη βουλιμία ενός πολιτικού κληρονόμου να αποκτήσει εξουσία- για να αποδείξει ότι αξίζει. Με πολιτική χωρίς αρχές, όταν τη θέση της πολιτικής δεν έπαιρνε το πολιτικό μάρκετινγκ. Ή όταν δεν την υπηρετούσαν τα πιο τυχοδιωκτικά στοιχεία της χώρας.\nΟι... 1.047 μέρες που κατέστρεψαν ένα (ιστορικό και περήφανο) έθνος


Πέμπτη, 30 Δεκεμβρίου 2021 23:24\nΒλαντίμιρ Φεντορένκο / ΡΙΑ Νοβόστι\nΟ Αντρέι Σάχαροφ, ρώσος πυρηνικός φυσικός, ένας από τους επιστήμονες που δημιούργησαν την πρώτη σοβιετική βόμβα υδρογόνου, και ο πιο γνωστός αντιφρονών του σοβιετικού καθεστώτος, που τιμήθηκε το 1975 με το Νόμπελ Ειρήνης. Η ρωσική δικαιοσύνη αποφάσισε να κλείσει το Ίδρυμα Μεμοριάλ, του οποίου ο Σάχαροφ ήταν συνιδρυτής.\nΤο Ίδρυμα Μεμοριάλ συγκέντρωνε και διαιώνιζε τη μνήμη των εκατομμυρίων αθώων θυμάτων του κομμουνιστικού καθεστώτος, σε όλα τα στάδια της ιστορίας του. Ήταν ένας οργανισμός ζωντανής μνήμης, όσο πικρή κι αν είναι αυτή, όσο κι αν ξυπνάει εφιάλτες. Λειτουργούσε με εθελοντές διαφόρων ηλικιών, οι οποίοι προσέφεραν το χρόνο τους για την κοινή υπόθεση: να μην ξεχαστεί κανείς, να μην ξεχαστεί τίποτα.\nΚατέγραφε και ψηφιοποιούσε τα αρχεία, αποκάλυπτε τα ονόματα των δημίων, ανακάλυπτε τους ομαδικούς τάφους και είχε ένα ευρύ πρόγραμμα σωτηρίας της ιστορικής, συλλογικής μνήμης.\nΣto τεύχος 92 του Books’ Journal είχα δημοσιεύσει μία μεγάλη συνέντευξη που μου είχε δώσει ο σημερινός του πρόεδρος, Γιαν Ρατσίνσκι.\nΙδρυτές του ήταν ο γνωστός αντιφρονών και σήμερα υπερασπιστής των ανθρωπίνων δικαιωμάτων Λεβ Ποναμαριόφ (ο οποίος, επίσης, μου έδωσε συνέντευξη για το ίδιο περιοδικό) και ο αείμνηστος Αντρέι Σάχαροφ.\nΗ σκέψη μου αυτές τις μέρες είναι μαζί με τους φίλους μου στη Ρωσία.\nΣημείωση: και οι δυο συνεντεύξεις, θα αναδημοσιευθούν αύριο και μεθαύριο στην ιστοσελίδα του περιοδικού.


Πίτα fajitas με κοτόπουλο - The one with all the tastes\nΑρχική σελίδα Κοτόπουλο Πίτα fajitas με κοτόπουλο\n24 Σεπτεμβρίου 2019 14 σχόλια\nΌσο ακόμα το επιτρέπει ο καιρός, επιλέγω να ετοιμάζω πιάτα που μπορούμε να απολαύσουμε στη δροσιά της βεράντας μας (την οποία ο Κωστής φέτος το καλοκαίρι διαμόρφωσε υπέροχα με πρασινάδες και πολύχρωμα λουλούδια).\nΦαγάκια με καλοκαιρινή διάθεση, ανεπιτήδευτα, με εύκολη προετοιμασία.\nΚαι που ιδανικά μπορούμε να φάμε με το χέρι ή/και να συνοδεύσουμε με μια ωραία μπίρα (ξανά παρένθεση για να σας πω ότι φέτος το καλοκαίρι ανακαλύψαμε και εκτιμήσαμε την πατρινή Μάμος).\nΕπίσης συχνά αναρωτιέμαι πότε θα πάψω να κινούμαι και να σκέφτομαι με καλοκαιρινούς ρυθμούς. Ξέρω ότι πρέπει να συγκεντρωθώ στους στόχους και τις ιδιαίτερες απαιτήσεις του φθινοπώρου, αλλά δυσκολεύομαι πολύ να το κάνω. Εσείς τα έχετε καταφέρει αλήθεια; Έχετε αφήσει πίσω σας το καλοκαίρι; Και αν ναι, μπορείτε σας παρακαλώ να μου πείτε πώς το κάνατε;\nΓια κάποια που αγαπά (ή τουλάχιστον έτσι δηλώνει με πάθος) τόσο πολύ τα fajitas (παρεμπιπτόντως αν ποτέ βρεθείτε στο χαρούμενο και τόσο ζωηρόχρωμο Agavita στη Ν. Φιλαδέλφεια θα είναι κρίμα να μην τα δοκιμάσετε), είναι εντυπωσιακό το ότι όλα αυτά τα χρόνια έχει δημοσιευτεί στο blog μία μόνο συνταγή.\nΚαι να επιτέλους η δεύτερη: η πίτα fajitas με κοτόπουλο. Με απέριττη ομορφιά και συγκλονιστική νοστιμάδα.\nΗ Ιφιγένεια έχει εδώ και καιρό κηρύξει πόλεμο ενάντια στις πιπεριές κάθε χρώματος και σχήματος, οπότε σκέφτηκα προς στιγμήν ότι υπάρχει περίπτωση να δει τις πιπεριές και να διστάσει να δοκιμάσει. Κάτι τέτοιο βέβαια θα ήταν παράλογο και ανήκουστο, αλλά όχι απίθανο, ειδικά όταν αναφερόμαστε στην Ιφιγένεια.\nΑλλά όχι! Ακόμα και το στριμαδάκι ενθουσιάστηκε με την πίτα fajitas.\nΌμως για μισό λεπτό… γνωρίζετε τι είναι τα fajitas;\nΤι είναι τα fajitas;\nΕίναι ένα μεξικάνικο πιάτο από μαριναρισμένες λωρίδες μοσχαρίσιου κρέατος ή κοτόπουλου, που τυλίγονται σε ζεστή μαλακή τορτίγια από αλεύρι. Το κρέας συνοδεύεται από μαγειρεμένα κρεμμύδια και πιπεριές, σάλτσα, καρυκευμένο ρύζι, γκουακαμόλε, ξινή κρέμα και τριμμένο τυρί (συνήθως τσένταρ).\nΚαι είναι στ’ αλήθεια ένα πιάτο ονειρεμένο.\nΠώς φτιάχνουμε την πίτα fajitas με κοτόπουλο;\nΕύκολα και πολύ απλά!\nΒάζουμε σε ένα μεγάλο μπολ τις λωρίδες κοτόπουλου, τις πιπεριές, τα κρεμμύδια και τα καρυκεύματα και ανακατεύουμε πολύ καλά. Το κοτόπουλο πρέπει να καλυφθεί παντού ομοιόμορφα, προκειμένου κάθε μπουκιά να είναι υπερνόστιμη!\nΚατόπιν ψήνουμε, φροντίζοντας να γυρίζουμε το κοτόπουλο ανά τακτά χρονικά διαστήματα, ούτως ώστε να αποκτήσει παντού ένα όμορφο χρώμα.\nΧτίζουμε την πίτα, βάζοντας στη φόρμα μας διαδοχικές στρώσεις από τορτίγιας, τριμμένο τυρί (το οποίο σκεφτείτε! θα λιώσει υπέροχα) και κοτόπουλο. Προσέχουμε το κοτόπουλο να μην έχει πολλά ζουμιά από το ψήσιμο, προκειμένου να μην μαλακώσει υπερβολικά πολύ η βάση της πίτας.\nΚαι τέλος ψήνουμε την πίτα για λίγη ώρα, μέχρι να δούμε ότι η επιφάνειά της έχει γίνει τραγανή και προκλητικά χρυσαφένια.\nΜε τι συνοδεύουμε την πίτα fajitas με κοτόπουλο;\nΜε τα συνήθη συνοδευτικά της μεξικάνικης κουζίνας: σάλσα, γκουακαμόλε, ξινή κρέμα.\nΓια μια γρήγορη σπιτική ξινή κρέμα ανακατεύουμε 500 ml κρέμα γάλακτος 35% λιπαρά με το χυμό από 1 ½ λεμόνι και την τοποθετούμε στο ψυγείο για 2 ώρες τουλάχιστον προτού τη χρησιμοποιήσουμε.\nΌσον αφορά τη σάλσα, στη συγκεκριμένη περίπτωση χρησιμοποίησα ψιλοκομμένα ντοματίνια και πιπεριές (διπλό το χτύπημα για την Ιφιγένεια), καλαμπόκι, κόκκινα φασόλια και μαϊντανό.\nΜπορούμε να διατηρήσουμε στο ψυγείο την ψημένη πίτα;\nΝαι αμέ! Η πίτα μπορεί να διατηρηθεί στο ψυγείο, καλά σκεπασμένη, έως και 3 ημέρες. Όταν την ξαναζεσταίνουμε βέβαια δεν είναι το ίδιο τραγανή, αλλά παραμένει γευστικότατη.\nΑς πούμε ότι έπεισα την Ιφιγένεια να φάει πιπεριές. Με το σπανάκι τι γίνεται; Πείτε μου ιδέες σας παρακαλώ (εκτός από σπανακόρυζο, σπανάκι με αυγά μάτια, κρέπες με σπανάκι και κανελόνια με σπανάκι που έχουν ήδη δοκιμαστεί με μεγάλη αποτυχία)!\n▢ 1200 γραμμ. φιλέτο κοτόπουλο κομμένο σε λωρίδες\n▢ 1 μεγάλη πράσινη πιπεριά κομμένη σε λωρίδες\n▢ 1 μεγάλη κόκκινη πιπεριά κομμένη σε λωρίδες\n▢ 1 μεγάλο ξερό κρεμμύδι κομμένο σε λωρίδες\n▢ 1 κ.γ. ρίγανη ξερή\n▢ 250 γραμμ. τσένταρ ή γκούντα τριμμένο\n▢ 8 τορτίγιας μεσαίου μεγέθους\nΠροθερμαίνουμε το φούρνο μας στους 180 βαθμούς με αντιστάσεις και λαδώνουμε ένα μεγάλο ταψί.\nΣε ένα μεγάλο μπολ βάζουμε το κοτόπουλο, τις πιπεριές, το κρεμμύδι, το ελαιόλαδο, το κύμινο, τη ρίγανη, την πάπρικα, αλάτι και πιπέρι και ανακατεύουμε πολύ καλά.\nΑπλώνουμε το κοτόπουλο στο ταψί και ψήνουμε για 1 ώρα περίπου (ή μέχρι να δούμε ότι το κοτόπουλο έχει ψηθεί όμορφα). Στη διάρκεια του ψησίματος ανακατεύουμε τακτικά, ούτως ώστε να ψηθεί ομοιόμορφα από όλες τις πλευρές.\nΛαδώνουμε μια στρογγυλή φόρμα με αποσπώμενο πάτο και διάμετρο 24 εκ.\nΣτρώνουμε 4 τορτίγιας, με τρόπο που να αλληλοεπικαλύπτονται και να εξέχουν λίγο από τη φόρμα. Βάζουμε ακόμα 1 πίτα στον πάτο του σκεύους και πασπαλίζουμε με λίγο τριμμένο τυρί.\nΡίχνουμε από πάνω τη μισή ποσότητα του κοτόπουλου και πασπαλίζουμε με λίγο τριμμένο τυρί.\nΒάζουμε 1 πίτα και πασπαλίζουμε με λίγο τριμμένο τυρί.\nΡίχνουμε την υπόλοιπη ποσότητα του κοτόπουλου και καλύπτουμε την επιφάνεια με 2 πίτες ακόμα.\nΓυρίζουμε τις πίτες που εξέχουν στο πλάι και αν χρειάζεται τις στερεώνουμε με οδοντογλυφίδες.\nΨήνουμε την πίτα fajitas για 10'. Στη συνέχεια τη βγάζουμε από το φούρνο, πασπαλίζουμε την επιφάνεια με το υπόλοιπο τυρί και ψήνουμε για 10' ακόμα.\nΒγάζουμε την πίτα από το φούρνο και την αφήνουμε για 10' να κρυώσει.\nΚόβουμε σε 4 κομμάτια και σερβίρουμε.\nΑννα 26 Σεπτεμβρίου 2019 - 23:14\nΓια την Ιφιγένεια: μακαρονάκι κατά προτίμηση φιογκάκι, το ανακατεύουμε με σπανάκι, τυριά και λίγη κρέμα γάλακτος, το βάζουμε σε πυρέξ και το σκεπάζουμε με φύλλο σφολιάτας. Καλή επιτυχία!\nMarion 26 Σεπτεμβρίου 2019 - 15:45\nΜου αρέσουν τα fajitas και γενικά όλα αυτά τα μεξικάνικα (αρκεί να μην είναι πολύ καυτέρα).\nΘα την έχω υπόψη τη συνταγή μιας και τα παιδιά μου θα ξετρελλαθούν.\nΣτο Agavita ολο λεω να παω και ακομα δεν εχω καταφέρει..\nΡουλάκι 25 Σεπτεμβρίου 2019 - 23:46\nΠόσο χαίρομαι που βλέπω στο μέιλ μου ειδοποίηση για νέα ανάρτηση τόσο συχνά τώρα τελευταία! Η συνταγή φαίνεται λαχταριστή και θα τη δοκιμάσω σύντομα. Πεθάνω για μεξικάνικο! Το μόνο μου πρόβλημα όταν φτιάχνω σπίτι είναι ότι οποιες τορτίγιες κι αν έχω αγοράσει από το σούπερ μάρκετ, μου φαίνονται κάπως πλαστικές στη γεύση.\nΤα δικά μου πιτσιρίκια, αντίθετα με τη δική σου, τρελαίνονται για ντοματίνια και πιπεριές. Για σπανάκι πάλι… νομίζω ότι όλα τα παιδιά είναι ίδια. Δύσκολα τους εμπνέει να το φάνε. Όταν ήμουν η μικρή ούτε κι εγώ το έτρωγα και μάλιστα έχω και μια ιστορία σχετική με σπανακόρυζο. Η μαμά μου έλειπε στη δουλειά κάθε μεσημέρι και ζεσταινα εγώ το φαγητό για εμένα και τα αδέρφια μου. Μιλάμε για ηλικία τετάρτη-πέμπτη δημοτικού. Είχαμε λοιπόν σπανακόρυζο κι εγώ δεν ήθελα με τίποτα να το φάω. Πήρα τη μερίδα μου, δεν την έριξα στην κατσαρόλα γιατί θα φαινόταν ότι δεν έφαγα, την άδειασα σε ένα σακουλάκι, αλλά δεν την πέταξα στα σκουπίδια, για να μην τη δει η μαμά μου και με κατσαδιάσει! Αντιθέτως, την έκρυψα σε ένα καλάθι με φρούτα, από τα τρόλεϊ που είχαν 2-3 ορόφους, για να το πετάξω άλλη μέρα. Ξεχασα την ύπαρξη του και το βρήκε η μαμά μου μέρες μετά! Και βέβαια έγινε χαμός! Είναι από τις ιστορίες που λέω στην κόρη μου όταν κι αυτή γκρινιάζει για το σπανακόρυζο. Πάντως, έχω βρει συνταγη που τα μικρά τρώνε χωρίς γκρίνια: κριθαρότο με σπανάκι και ανθότυρο. Νομίζω αξιζει να το δοκιμάσεις!\nΕρμιόνη 26 Σεπτεμβρίου 2019 - 13:06\nΣτόχος είναι να δημοσιεύεται (τουλάχιστον) μία ανάρτηση την εβδομάδα και -εκτός σοβαρού απροόπτου- πιστεύω ότι είναι εφικτό!\nΚι εγώ κάτι παρόμοιο έκανα όταν δεν μου άρεσε το φαγητό, με τη διαφορά ότι συνήθως το έκρυβα κάτω από το κρεβάτι μου :)\nΤο κριθαρότο τους αρέσει πολύ, οπότε ναι, είναι καλή ιδέα να βάλω λίγο σπανάκι εκεί!\nparaxeno pirouni 25 Σεπτεμβρίου 2019 - 13:59\nΔεν έχω και μεγάλη εμπειρία στη μεξικάνικη κουζίνα αλλά τα “mainstream” που κυκλοφορούν και στη χώρα μας όπως τάκος και μπουρίτος μου αρέσουν πολύ! Βασικά δεν έχω καταλάβει ακόμα ποια είναι η διαφορά αναμεσα στη φαχίτα και στο μπουρίτο.. Και πάνω απ’ όλα μου αρέσει που όλα αυτά ταιριάζουν με μπίρα και παγωμένες μαργαρίτες και μοχίτο!\nΓια την ιστορία κι ελπίζοντας πως δεν θα βγει σεντόνι, στη γιορτή των νεκρών που γίνεται κι εδώ στην Αθήνα κάθε χρόνο είχα δοκιμάσει από Μεξικάνα νοικοκυρά χρόνια πριν κάτι πολύ ιδιαίτερο και πεντανόστιμο που λεγόταν tamales, ήταν ένας χυλός από αλεύρι καλαμποκιού σχηματισμένος σε πιτάκι όπου στο εσωτερικό του είχε γέμιση κοτόπουλο και όλο μαζί ήταν τυλιγμένο σε φύλλο καλαμποκιού. Ήταν ό,τι πιο νόστιμο έχω δοκιμάσει από τη Μεξικάνικη κουζίνα ως τώρα!\nΧαίρομαι που επέστρεψες και το καλοκαίρι δεν τελείωσε ακόμα1\nΕρμιόνη 25 Σεπτεμβρίου 2019 - 16:23\nΈθιξες αρκετά και ενδιαφέροντα θέματα :)\n– Δεν θυμόμουν ότι γίνεται γιορτή των νεκρών στην Αθήνα. Έχοντας δει την Coco και το Book of Life, πρέπει να δω αν γίνεται και φέτος προκειμένου να μπει στο πρόγραμμα!\n– Τα tamales τα έχω εδώ και πολύ καιρό στα υπόψη, αλλά μετά το σχόλιό σου πρέπει να τα δοκιμάσω σύντομα :)\n– Όσον αφορά τη διαφορά ανάμεσα σε fajitas και burritos:\nΣτα fajitas, το κρέας (που μπορεί να είναι μοσχάρι, χοιρινό ή κοτόπουλο) μαρινάρεται και ψήνεται με πιπεριές και κρεμμύδια. Σερβίρεται με τορτίγια από αλεύρι και διάφορα συνοδευτικά, όπως γκουακαμόλε, ξινή κρέμα, pico de gallo. Επίσης δεν είναι τυλιχτά.\nΤα burritos είναι τυλιχτά. Έχουν πλούσια γέμιση που μπορεί να περιλαμβάνει κρέας, κόκκινα φασόλια, γκουακαμόλε, ξινή κρέμα κλπ.\nΟι πληροφορίες με κάποια επιφύλαξη :)\nλίνα 25 Σεπτεμβρίου 2019 - 10:14\nEρμιόνη μου, καλημέρα. Έχω ξετρελαθεί και σκέφτομαι να πάρω υλικά να την φτιάξω από απόψε κιόλας τη συνταγή αυτή. Εγώ τιμώ πολύ συχνά τα φαχίτας, διότι εγώ κι ο αντρούλης μου τα λατρεύουμε, παρόλο που το δικό μου 8χρονο στριμαδάκι αρνείται ακόμα κι έτσι να δοκιμάσει πιπεριές…μάλιστα τα ψήνω με μπίρα στο αντικολλητικό. Έχω να σου πω κάτι: σε παρακολουθώ χρόνια και παρατηρώ ότι παρόλο που από την αρχή μου άρεσαν πολύ οι συνταγές σου, τα τελευταία 1-2 χρόνια έχεις εξελιχθεί απίστευτα…το λες και απογείωση δηλαδή…τα φιλιά μου!\nΕρμιόνη 25 Σεπτεμβρίου 2019 - 11:11\nΕυχαριστώ πάρα πολύ για το σχόλιο και τα τόσο καλά λόγια!\nΕιλικρινά μου έφτιαξες την ημέρα :)\nΗ εμπιστοσύνη και η υποστήριξη που δείχνετε σε μένα και το blog με ωθούν να προσπαθώ για το καλύτερο δυνατό αποτέλεσμα!\nΕλπίζω να δοκιμάσετε την πίτα fajitas και θα χαρώ πολύ να μου πείτε εντυπώσεις!\nΦανή 25 Σεπτεμβρίου 2019 - 10:00\nΜιαμ! Θα το δοκιμασω κ με τον κλασσικό τρόπο, μπορώ να αντικαταστήσω το κύμινο ή είναι από τα βασικά μπαχαρικά;\nΣχετικά με το σπανάκι πειράζει αν δεν το φάει, μπορεί σε δεύτερο χρόνο να πειστεί να φάει. Κι εμείς ως παιδιά δεν τα τρώγαμε όλα 😉!\nTo κύμινο είναι βασικό συστατικό της χαρακτηριστικής γεύσης που έχουν τα fajitas.\nΠαρόλα αυτά, αν δεν σου αρέσει η γεύση του, μπορείς είτε να μειώσεις τη χρησιμοποιούμενη ποσότητα, είτε να το παραλείψεις εντελώς.\nΣε σχέση με το σπανάκι έχεις δίκιο, η λογική και η εμπειρία λέει ότι μεγαλώνοντας ένα παιδί θα τρώει αρκετά από τα φαγητά που το δυσκολεύουν τώρα.\nΑλλά δεν σου κρύβω ότι είναι πάντα προκλητικό και ενδιαφέρον να βρίσκεις τρόπους για να εντάξεις “δύσκολα” φαγητά στη διατροφή ενός παιδιού!\nΞηρουχακη Μαρία 24 Σεπτεμβρίου 2019 - 18:15\nΠωπω,φαίνεται λαχταριστή! Γεια στα χεράκια σου Ερμιόνη μου!\nΘ ατη δοκιμάσω! Φαίνεται πιο νόστιμη κ απο αυτές που έφαγα στο μεξικανικό στο Λουξεμβουργου,τη διαφορα φαντάζομαι την κανει η ποσότητα κ ποιότητα των υλικών!\nΝα εισαι καλα αγαπημένη! Εγω θέλοντας κ μη ,μπήκa σε mood φθινοπώρου,κρυωμένη για τα καλα,στα ομορφα Χανιά μας,όπου εχουμε ακόμη..ζωντανό το καλοκαιράκι..\nΕρμιόνη 25 Σεπτεμβρίου 2019 - 11:07\nΠάντα με τον καλό λόγο είσαι! Σε ευχαριστώ πάρα πολύ!\nΗ πίτα νομίζω ότι είναι πραγματικά πολύ νόστιμη. Θα χαρώ πολύ να τη δοκιμάσεις και να μου πεις πώς σου φάνηκε :)\nΕίναι λίγο άστατος ο καιρός αυτές τις μέρες, οπότε χρειάζεται προσοχή. Η Ιφιγένεια πέρασε ήδη μια γαστρεντερίτιδα, αλλά ήπια ευτυχώς, οπότε δεν ταλαιπωρήθηκε πολύ.\nΗ μικρούλα έχει λίγο βήχα αυτές τις μέρες, οπότε έχουμε ξεκινήσει το ζεστό γάλα με μέλι πρωί και βράδυ.\nΕύχομαι να νιώσεις σύντομα καλύτερα!\nΜαρία 24 Σεπτεμβρίου 2019 - 16:30\nΚαλημέρα! Υπέροχη φαίνεται, θα δοκιμαστεί! Έχεις δοκιμάσει σπανακι σε smoothies με τα αγαπημένα της φρούτα; Αν πιστεύεις ότι δε θα το δοκιμάσει λόγω χρώματος βάλτο σε σκουρόχρωμο σκεπαστό ποτήρι με καλαμάκι (αν έχεις φυσικά)\nΕρμιόνη 25 Σεπτεμβρίου 2019 - 11:10\nΣε ευχαριστώ πολύ για τα καλά λόγια και τη συμβουλή.\nΘα δοκιμαστεί οπωσδήποτε (σε σκουρόχρωμο ποτήρι :))


.:BiblioNet : Παλέρμο / Κιναλόπουλος, Σταυριανός\nΈπεσε η νύχτα\nISBN 978-960-626-105-3, [Κυκλοφορεί - Εκκρεμής εγγραφή]\nXριστούγεννα 1972. Κορυφή του Ολύμπου. Ο Ελληνοϊταλός Διόνυσος Κολλίνι καλεί τους συγγενείς του για την αναβίωση ενός σικελικού εθίμου. Του αστυνομικού παιχνιδιού χαρτιών "έπεσε η νύχτα στο Παλέρμο", με αφηγητή του παιχνιδιού τον μπάτλερ και πιστό του φίλο.\n"Έπεσε η νύχτα στο Παλέρμο. Κλείστε τα μάτια. Ο δολοφόνος σηκώνει το χέρι. Ο μαφιόζος τα ανοίγει και βλέπει ποιος είναι ο δολοφόνος. Τα κλείνει. Μόλις χτυπήσω το χέρι μου, ανοίγετε όλοι τα μάτια και το παιχνίδι ξεκινά". Μπαμ! Αντί για το χέρι του αφηγητή, χτυπάει το κεφάλι ενός εκ των παιχτών στο τραπέζι... Νεκρός. Από την παλάμη του γλιστρά ο άσσος μπαστούνι.\nΣτελίνα Μαργαριτίδου, Έπεσε η νύχτα στο Παλέρμο, "Εφημερίδα των Συντακτών", 17.8.2019


Δίνει στον Άρη 5 εκατ. ευρώ και τον Λοβέρα για να αποκτήσει τον Καμαρά!\nΑρχική ΕΙΔΗΣΕΙΣ ΑΘΛΗΤΙΚΑ Δίνει στον Άρη 5 εκατ. ευρώ και τον Λοβέρα για να αποκτήσει...\nΣε ό,τι αφορά τον Μαξιμιλιάνο Λοβέρα, είναι ένας ποδοσφαιριστής για τον οποίον οι «κίτρινοι» είχαν εκδηλώσει ενδιαφέρον τον περασμένο Γενάρη και μάλιστα είχαν φτάσει κοντά σε συμφωνία για την απόκτησή του (δανεισμός και option αγοράς), αλλά την τελευταία στιγμή «χάλασε» η μεταγραφή.\nΑπό τον Αρη πάντως δεν επιβεβαιωνόταν η συγκεκριμένη πρόταση του Ολυμπιακού για τον Καμαρά.\nΤελευταία ενημέρωση: Πέμπτη, 23 Ιουνίου 2022, 16:20\nΠροηγούμενο άρθροΚΕΘΕΑ: Aναντικατάστατος μηχανισμός ένταξης τα προγράμματα απεξάρτησης τονίζει νέα έρευνα\nΕπόμενο άρθροΤέταρτη δόση εμβολίου: Πότε η πλατφόρμα – Επίσημη ανακοίνωση


Advanced Combatives - Σχολή Ανώτερων Εκπαιδευτών\nΣχολή Ανώτερων Εκπαιδευτών\nΤο πρόγραμμα Advanced Combatives αποτελεί την συνέχεια των δύο προηγούμενων Civilian Combatives και Street Combatives και αναπτύχθηκε για όσους ασκητές Combatives επιθυμούν να εξερευνήσουν τις ρίζες του συστήματος, διευρύνοντας τις γνώσεις τους περαιτέρω. Οι τεχνικές και οι δεξιότητες που διδάσκονται σε αυτό το πρόγραμμα ΔΕΝ αποτελούν γνήσιο Combatives. Η έμφαση δίνεται στο μαχητικό Τζου Τζουτσου (Ζίου Ζίτσου) όπως διδασκόταν για το πεδίο μάχης της Μεσαιωνικής Ιαπωνίας, το οποίο αποτελεί την κύρια πηγή του Combatives.\nΠαρά ταύτα, θεωρούμε ότι το βάθος και εύρος που προσφέρει η κλασσική μαχητική προσέγγιση μέσω αυτού του συστήματος, συμβάλλει σημαντικά στην διαμόρφωση εξαιρετικών δασκάλων, που είναι άριστοι γνώστες του είδους.\nΓια να συμμετέχει κάποιος στο πρόγραμμα αυτό, θα πρέπει να έχει ολοκληρώσει με επιτυχία τα προηγούμενα. Η εκπαίδευση στο Advanced Combatives δίνει διαφορετική έμφαση στον τρόπο μάχης σώμα-με-σώμα, ο οποίος καλύπτει ευρύτερο φάσμα περιπτώσεων με εξειδικευμένο τρόπο.\nΆνθρωποι που έχουν ολοκληρώσει αυτό το πρόγραμμα θεωρούνται άρτια εκπαιδευμένοι και μελλοντικοί Ανώτεροι Προπονητές του Combatives Group.\nΤο πρόγραμμα διαρκεί περίπου 12 μήνες με 2-3 μαθήματα των 90 λεπτών έκαστο, κλείνοντας τον κύκλο μαθημάτων ανθρώπων που επιθυμούν να συνεχίσουν στo επόμενο πρόγραμμα, το Professional Combatives.


Γιώργης, ο δολοφόνος του Καποδίστρια έτρεξε και κρύφτηκε σε ποια πρεσβεία λέτε;….Διαβάστε να μάθετε και την εθνικότητα του δικηγόρου του… Αφιερωμένο εξαιρετικά σε κάποιους ανιστόρητους που σπέρνουν ακόμα και σήμερα εμφυλιοπολεμικές διχόνοιες και διαμάχες Η δολοφονία του Καποδίστρια Το ιστορικό και οι ηθικοί αυτουργοί της Τα βασικά μέτρα που πήρε ο Καποδίστριας – Οι αντιδράσεις που προκλήθηκαν από ορισμένες πολιτικές του – Τα σχέδια για τη δολοφονία του – Το μοιραίο πρωινό της 27ης Σεπτεμβρίου 1831 στο Ναύπλιο –\nΟι αντιδράσεις και ο απόηχος της δολοφονίας του Κυβερνήτη Μια από τις σημαντικότερες μορφές της νεοελληνικής ιστορίας, είναι αναμφίβολα ο Ιωάννης Καποδίστριας, ο πρώτος κυβερνήτης της νεότερης Ελλάδας. Δεν θα ασχοληθούμε σήμερα με τη ζωή του και τη θητεία του ως υπουργός εξωτερικών της Ρωσίας, αλλά αφού κάνουμε μια αναφορά στη θητεία του ως Kυβερνήτη του ελληνικού κράτους, θα επικεντρωθούμε, κυρίως, στη δολοφονία του και θα προσπαθήσουμε να φωτίσουμε, όσο περισσότερο γίνεται, τους λόγους που οδήγησαν τους Μαυρομιχαλαίους να σκοτώσουν τον Καποδίστρια. Βέβαια, όπως και σε κάθε ιστορικό γεγονός, οι σκοτεινές πτυχές θα υπάρχουν πάντα…\nΕπισκέφτηκε στη συνέχεια το Λονδίνο, όπου έλαβε αρνητική απάντηση στο αίτημά του για οικονομική βοήθεια, καθώς πριν λίγες μέρες είχε πεθάνει ο φιλέλληνας πρωθυπουργός Τζορτζ Κάνιγκ, ενώ στο Παρίσι, έγινε δεκτός με μεγαλύτερη εγκαρδιότητα αλλά δεν πήρε συγκεκριμένη απάντηση στο αίτημά του για χορήγηση δανείου. Το Νοέμβριο του 1827, έφτασε στην Ανκόνα, όπου τον περίμενε το πλοίο του τον είχε υποσχεθεί ότι θα έστελνε η βρετανική κυβέρνηση να τον μεταφέρει στην Ελλάδα. Εκεί πληροφορήθηκε και για την Ναυμαχία του Ναβαρίνου (20/10/1827). Οι άσχημες καιρικές συνθήκες, δεν επέτρεψαν στον Καποδίστρια να ξεκινήσει για την Ελλάδα πριν το τέλος του 1827. Μόλις στις 6 Ιανουαρίου 1828, μετά από σύντομη επίσκεψη στην Μάλτα, έφτασε στο Ναύπλιο, ενώ πέντε μέρες αργότερα αποβιβάστηκε στην Αίγινα, την προσωρινή έδρα της «Αντικυβερνητικής Επιτροπής». Η κατάσταση που είχε να αντιμετωπίσει ο Καποδίστριας, ήταν δραματική. Από στρατιωτικής πλευράς, η επανάσταση ψυχορραγούσε. Ολόκληρη η Πελοπόννησος, με εξαίρεση τη Μάνη και την Αργολίδα βρισκόταν στα χέρια του Ιμπραήμ και το μεγαλύτερο μέρος της Στερεάς Ελλάδας, το εξουσιάζει ο Κιουταχής. Ο τότε, υπουργός των Εσωτερικών και της Αστυνομίας Ανδρέας Λόντος, του είπε χαρακτηριστικά: » Έχουμε ακόμα και μερικά νησιά στο Αρχιπέλαγος (Αιγαίο), μα δεν έχουμε σχέσεις με τους νομάρχες.\nΤα εξουσιάζουν οι κουρσάροι». Τα οικονομικά του κράτους, βρισκόταν σε άθλια κατάσταση. Λέγεται ότι, στα δημόσια ταμεία, ο Καποδίστριας βρήκε ένα (1), μόνο νόμισμα. Ήταν παλιό, ισπανικό και ίσως μάλιστα και κάλπικο! Υπήρχε πλήρης ανασφάλεια στην ξηρά και τη θάλασσα, πλήρης παράλυση στη δημόσια διοίκηση, την παιδεία και τη δικαιοσύνη ενώ στο υπουργείο εξωτερικών, το μόνο έγγραφο που μπόρεσε να φυλάξει στα αρχεία ο υπουργός Γλαράκης, ήταν το γράμμα των τριών ναυάρχων για τη Ναυμαχία του Ναβαρίνου! Ο Καποδίστριας κατάλαβε ότι μόνος του έπρεπε να αναλάβει το τιτάνιο έργο της ανασυγκρότησης. Οι προύχοντες και οι Φαναριώτες που κυβερνούσαν ως τότε την Ελλάδα, αντιμετωπίζονταν με δυσπιστία από τον λαό. Έτσι, αποφάσισε να ανακαλέσει προσωρινά το δημοκρατικό αλλά δυσεφάρμοστο Σύνταγμα της Τροιζήνας. Η Βουλή διαλύθηκε και στη θέση της ιδρύθηκε το «Πανελλήνιο», ένα συμβουλευτικό κυρίως σώμα, που το αποτελούσαν 27 μέλη. Καθώς όμως η εξουσία παρέμεινε ουσιαστικά στα χέρια του Καποδίστρια, τα πρόσωπα που ο ίδιος επέλεξε για το Συμβουλευτικό και τις άλλες διοικητικές θέσεις, άρχισαν να δυσφορούν. Κάποιοι μάλιστα παραιτήθηκαν. Άρχισαν έτσι να δημιουργούνται οι πρώτοι αντιπολιτευτικοί πυρήνες, που όμως είχαν μηδαμινή απήχηση στον λαό.\nΈνα από τα πρώτα μέτρα που πήρε ο Καποδίστριας, ήταν η ανασύνταξη του στρατού και του στόλου. Ανέθεσε στους Κανάρη και Μιαούλη να εξαλείψουν την πειρατεία στο Αιγαίο, που δυσφημούσε τον ελληνικό Αγώνα στο εξωτερικό. Οι δύο θρυλικοί ναυμάχοι τα κατάφεραν και αυτό το γεγονός, ανύψωσε το κύρος της χώρας μας διεθνώς. Αποκαταστάθηκαν, σταδιακά, η ασφάλεια και η ευνομία στις πόλεις και στην ύπαιθρο, όπως και στις υπόλοιπες ελληνικές θάλασσες.\nΈπρεπε όμως να ανακαταληφθεί έγκαιρα η Στερεά Ελλάδα έτσι ώστε να δημιουργηθεί τετελεσμένο γεγονός όταν θα κρινόταν το θέμα των συνόρων της Ελλάδας από τις Μεγάλες Δυνάμεις. Με προσωπικές ενέργειες, επαφές με Φιλέλληνες, ευφυείς διπλωματικούς χειρισμούς και χάρη στις σημαντικές στρατιωτικές επιτυχίες των ελληνικών δυνάμεων στη Στερεά Ελλάδα, ο Καποδίστριας πέτυχε από την απλή αυτονομία της Πελοποννήσου και λίγων νησιών, που προέβλεπε το Πρωτόκολλο του Λονδίνου(1830), ανεξάρτητο ελληνικό κράτος, αλλά με τα σύνορα στη γραμμή Αχελώου – Σπερχειού. Επωφελούμενος και από την πλήρη νίκη των Ρώσων στον πόλεμό τους με την οθωμανική αυτοκρατορία και τη Συνθήκη της Αδριανούπολης (14 Σεπτεμβρίου 1829), εξασφάλισε τη «μετάθεση» των συνόρων στη γραμμή Παγασητικού – Αμβρακικού Κόλπου, κάτι που έγινε αποδεκτό και από τους Οθωμανούς τον Ιούλιο το 1832. Σημαντικό ήταν το έργο του στους τομείς της παιδείας, της δικαιοσύνης, των δημοσίων έργων, της κτηνοτροφίας, του εμπορίου και της ναυτιλίας. Ακόμα και η ίδρυση βιομηχανικών ήταν στα σχέδια του, με βάση το σιδηρομετάλλευμα της Ερμιονίδας και τον ορυκτό άνθρακα της Εύβοιας.\nΗ γεωργία ήταν μεγάλο στοίχημα για τον Ιωάννη Καποδίστρια, ο οποίος πίστευε πολύ στην ανάπτυξή της. Ίδρυσε Πρότυπη Γεωργική Σχολή στην Τίρυνθα, παραχώρησε στους αγρότες οικονομικές και φορολογικές διευκολύνσεις, εισήγαγε νέες μεθόδους καλλιέργειας, σύγχρονα μηχανήματα και μετακάλεσε ειδικούς επιστήμονες. Έπρεπε όμως οι ακτήμονες καλλιεργητές να αποκτήσουν τη δική τους γη. Η διανομή της εθνικής γης, είχε όμως και πολιτικές προεκτάσεις. Ο Καποδίστριας σκόπευε να συνδέσει το δικαίωμα της ψήφου με το δικαίωμα της ιδιοκτησίας, δημιουργώντας μια ισχυρή τάξη μικροϊδιοκτητών καλλιεργητών που θα αποτελούσαν το στήριγμα της εξουσίας του.. Υπήρχαν όμως αντιδράσεις αρχικά από τις ξένες δυνάμεις, καθώς η εθνική γη είχε υποθηκευτεί στο σύνολό της ως εγγύηση για τα «δάνεια της ανεξαρτησίας» (Λονδίνο 1824 – 1825). Επίσης, ο Καποδίστριας βρήκε απέναντι του τα οργανωμένα συμφέροντα των κοτζαμπάσηδων που επεδίωκαν τον σφετερισμό των εθνικών κτημάτων για δικό τους όφελος. ΤΑ ΛΑΘΗ ΤΟΥ ΚΑΠΟΔΙΣΤΡΙΑ – ΟΙ ΑΝΤΙΔΡΑΣΕΙΣ ΕΝΑΝΤΙΟΝ ΤΟΥ\nΗ δραστηριότητα της αντιπολίτευσης, που κατευθυνόταν από την Ύδρα, κυρίως μέσω της εφημερίδας «Απόλλων», του Πολυζωΐδη,στις αρχές του 1831 κορυφώθηκε. Σημειώθηκαν αντικυβερνητικές εξεγέρσεις στη Μάνη και την Ανατολική Στερεά, ενώ υδραίικα πλοία, παρακινούσαν τα κυκλαδονήσια σε αποστασία. Ο Καποδίστριας κατόρθωσε να καταστείλει τις περισσότερες από αυτές, αλλά στις αρχές Αυγούστου, οι Υδραίοι έπεισαν τον Μιαούλη να καταλάβει τα πολεμικά πλοία στο ναύσταθμο του Πόρου. Ο Καποδίστριας, ζήτησε βοήθεια από τις ναυτικές μοίρες των συμμάχων, μόνο όμως ο Ρώσος Ρικόρντ ανταποκρίθηκε. Ο Μιαούλης, στις 13/8/1831, ανατίναξε τα δύο μεγαλύτερα πλοία του πολεμικού στόλου. Το χάσμα πλέον ανάμεσα στον Καποδίστρια και τους αντιπάλους του, ήταν αγεφύρωτο. Είχε βέβαια κι ο Κυβερνήτης κάνει λάθη.\nΚατά την κοπή του πρώτου εθνικού νομίσματος, του φοίνικα, υπήρξαν παραλείψεις και εκτεταμένη κιβδηλοποιία. Κατηγορήθηκε ακόμα και για το ότι στο νόμισμα συνυπήρχαν ο μυθικός φοίνικας και το σημείο του σταυρού. Να σημειώσουμε ότι ο φοίνικας, για πολλούς Έλληνες που σπούδασαν, όπως κι ο Καποδίστριας, στο πανεπιστήμιο της Πάντοβα στην Ιταλία, «προοιώνιζε την ανάστασιν του Έθνους». Πρώτος μάλιστα τον χρησιμοποίησε ο Κρητικός Πάνδημος, που συνέστησε στους συμφοιτητές του να κάνουν το ίδιο. Πάντως ο φοίνικας δεν «επιβλήθηκε» παντού.\nΣτις σφραγίδες παρέμεινε η Παλλάδα Αθηνά. Επίσης, πολλές αντιδράσεις προκαλούσαν με τις ενέργειές τους ο αδελφός του, Βιάρος και ο νομικός, Ιωάννης Γεννατάς. Υπήρξε σύγκρουση των δύο με τους Κλωνάρη και Σούτσο, κατά τη σύνταξη της ποινικής νομοθεσίας, ενώ ο τρόπος που χειρίστηκε ο Βιάρος Καποδίστριας ως υγειονομικός επίτροπος την πανώλη που παρουσιάστηκε στην Ύδρα το 1828 (Μάιος), έκανε τους νησιώτες εχθρούς του Κυβερνήτη. Λίγο αργότερα, δημιουργήθηκαν τα πρώτα κόμματα. Το ρωσόφιλο, οι οπαδοί του οποίου ονομάζονταν Ναπαίοι (από κάποιον Νάπα, Ναυπλιώτη φανατικό ρωσόφιλο), ενώ ειρωνικά κι ο ίδιος ο Καποδίστριας λεγόταν Νάπας, το αγγλόφιλο, οι οπαδοί του οποίου ονομάζονταν Μπαρλαίοι (από τον Βασίλη Μπάρλα, φανατικό οπαδό και κάποτε πληρεξούσιο του Μαυροκορδάτου) και το γαλλικό, με τους μοσχόμαγκες (από την τάπια, το οχύρωμα, του Μόσχου, όπου σύχναζαν οι… αλάνηδες του Ναυπλίου).\nΑκόμα κι ο Αδαμάντιος Κοραής, φανατικός υπέρμαχος του Καποδίστρια αρχικά, έγινε πολέμιός του. Έγραψε χαρακτηριστικά: «Η Ελλάς δεν ανέστη, τάφον μόνον ήλλαξε και από νεκροθάπτην Τούρκον επέρασεν εις Έλληνα!» Η επιλογή ως βασιλιά της Ελλάδας του πρίγκιπα του Σαξ Κάμπουργκ Λεοπόλδου από τις Μεγάλες Δυνάμεις, «σκόνταψε» στον Καποδίστρια, που απ’ ό,τι φαίνεται δυσανασχaτησε με το ότι δεν θα έμενε ούτε για εφτά χρόνια στην ηγεσία του ελληνικού κράτους. Αυτό προκάλεσε νέες αντιδράσεις, ενώ εκφράσεις όπως «τύραννος» άρχισαν να ακούγονται όλο και πιο συχνά για τον Καποδίστρια. Μεγάλες αντιδράσεις υπήρχαν από τους Μανιάτες, που ξεσηκώθηκαν και απειλούσαν ότι θα κινηθούν κατά του Καποδίστρια. Επικεφαλής των 5.000 Μανιατών ήταν ο Κωνσταντής Μαυρομιχάλης. Λέγεται ότι είχαν σημαίες με ζωγραφισμένους πάνω τους τον Λυκούργο και τον Λεωνίδα και ζητούσαν «Ελευθεροτυπία και Σύνταγμα». Ο Πετρόμπεης Μαυρομιχάλης, που ζούσε στο Ναύπλιο, ζήτησε από τον Καποδίστρια να πάει στη Μάνη να ηρεμήσει τους συντοπίτες του.\nΟ Καποδίστριας όμως δεν τον άφησε. Να σημειώσουμε ότι τους Μαυρομιχαλαίους που ζούσαν στο Ναύπλιο, τους παρακολουθούσε η Αστυνομία. Ο Τσανής Μαυρομιχάλης και ο γιος του, Κατσάκος, ήταν φυλακισμένοι. Ο Πετρόμπεης Μαυρομιχάλης δεν άκουσε τον Καποδίστρια και πήγε τελικά στη Μάνη. Ο Καποδίστριας έστειλε τον Κανάρη να ηρεμήσει τους Μανιάτες. Ο Ψαριανός μπουρλοτιέρης ζήτησε να μιλήσει με τους Μαυρομιχαλαίους. Αν και αυτοί δεν ήθελαν επαφές με τους κυβερνητικούς, εμπιστευόμενοι τον Κανάρη δέχτηκαν να μιλήσουν μαζί του.\nΈτσι ο Πετρόμπεης Μαυρομιχάλης κι ο αδελφός του, Κωνσταντής, ανέβηκαν στο καράβι του Κανάρη. Ξαφνικά, το καράβι σήκωσε άγκυρα κι έφυγε για το Ναύπλιο. Εκεί, ο Πετρόμπεης φυλακίστηκε στο Ιτς Καλέ ως «ένοχος εσχάτης προδοσίας», ενώ ο Κωνσταντής, ως λιποτάκτης, τέθηκε υπό «αστυνομική επιτήρηση». Ο Κανάρης φαίνεται ότι είχε εντολή να συλλάβει τους Μαυρομιχαλαίους, το έκανε όμως με δολερό τρόπο. Μόλις έμαθε τα γεγονότα, ο Καποδίστριας εξοργίστηκε: «Η πράξη αυτή του Κανάρη είναι άτιμη! Μ’ αυτά τα λάθη τους, τα δημόσια όργανα θα μου φέρουν κανένα διάβολο στο κεφάλι». Οι αντιδράσεις εναντίον του Καποδίστρια, από συγκεκριμένες πάντα πλευρές, είχαν αρχίσει να γίνονται ανεξέλεγκτες.\nΟ Καποδίστριας όμως δεν φαινόταν διατεθειμένος να ξεφύγει από τον δρόμο που είχε χαράξει. Ένας από τους φανατικότερους αντικαποδιστριακούς ήταν ο Ζωγράφος, τον οποίο η Αστυνομία συνέλαβε για να τον εκτοπίσει από το Ναύπλιο. Εκείνος ζήτησε να δει τον Κυβερνήτη κι ο Καποδίστριας δέχτηκε. Μετά τη συζήτηση που είχαν, ο Ζωγράφος όχι μόνο δεν εξορίστηκε, αλλά έγινε μέλος του Ακυρωτικού Δικαστηρίου. Όμως ο Βιάρος μεσολάβησε στον αδελφό του και ο Καποδίστριας πήρε πίσω τον διορισμό του Ζωγράφου.\nΈξαλλος αυτός, έφυγε από το Ναύπλιο, λέγοντας στον φίλο του Λόντο: «Ένα πιστόλι θα μας σώσει απ’ τον άνθρωπο τούτο». Έφτασε στην Ύδρα, όπου ο Λάζαρος Κουντουριώτης ακούγοντας τα παραπάνω λόγια έταξε 1.000 βενέτικα φλουριά σε όποιον σκότωνε τον Καποδίστρια. Ήδη τα σχέδια για τον «φόνο του τυράννου», όπως έλεγαν, καταστρώνονταν. Η πρώτη δολοφονική απόπειρα έγινε με «όργανο» τον υπηρέτη του Καποδίστρια, Νικολέτο. Ένας «κουρελής Υδραίος» κατά τον ίδιο, του έδωσε 25.000 γρόσια και του ζήτησε να φαρμακώσει τον Κυβερνήτη. Στη συνέχεια εξαφανίστηκε. Ο Νικολέτος έριξε φαρμάκι στον καφέ του Καποδίστρια, αλλά προδόθηκε από τη συμπεριφορά του. Ο Κυβερνήτης του είπε να κρατήσει τα χρήματα και να μην πει τίποτα σε κανέναν για το περιστατικό και ούτε καν τον απομάκρυνε από κοντά του. Κατάλαβε όμως ότι τα πράγματα ήταν πολύ πιο σοβαρά απ’ ό,τι νόμιζε.\nΣας θυμίζει κάτι… Όταν ο Ιωάννης Καποδίστριας «Αρνήθηκε» τα Δάνεια των Ευρωπαίων Ξεκίνησαν Αντικυβερνητικές Εξεγέρσεις - Εικόνα4\nΤου προτάθηκε από τους ξένους πρεσβευτές να του δώσουν φρουρούς, εκείνος όμως αρνήθηκε.\nΣύντομα μαθεύτηκε στο Ναύπλιο ότι οι Μαυρομιχαλαίοι είχαν αγοράσει καινούργια κουμπούρια. Ο Αστυνόμος της πόλης Ποταμιάνος έβαλε ανθρώπους του να παρακολουθούν κάθε κίνηση του Κωνσταντή Μαυρομιχάλη και του Γιωργάκη (ή Μπεϊζαντέ), του δευτερότοκου γιου του Πετρόμπεη. Ο Γιώργης είχε μεγάλη έχθρα εναντίον του Καποδίστρια και είχε ορκιστεί ότι θα τον σκοτώσει. Το είπε μάλιστα και στον Πάνο Ράγκο, φίλο δικό του αλλά και του Κυβερνήτη, να του το μεταφέρει. Σας θυμίζει κάτι… Όταν ο Ιωάννης Καποδίστριας «Αρνήθηκε» τα Δάνεια των Ευρωπαίων Ξεκίνησαν Αντικυβερνητικές Εξεγέρσεις - Εικόνα5 Ο Καποδίστριας ένιωσε έκπληξη και είπε στον Ράγκο ότι όποιος κάνει κάτι τέτοιο, μαζί με τον ίδιο θα σκοτώσει και την πατρίδα.\nΣτις προτροπές του νομάρχη Αξιώτη και του αστυνόμου Ποταμιάνου να φυλακίσουν τον Γιώργη Μαυρομιχάλη, ο Καποδίστριας ήταν αντίθετος. Όταν η Μαντώ Μαυρογένους του έγραψε επιστολή με την οποία τον ενημέρωσε ότι οι Μαυρομιχαλαίοι ετοιμάζονται να τον σκοτώσουν, εκείνος έκαψε το γράμμα. Κι όταν ένας Σμυρνιός ντελάλης, ο οποίος φαίνεται ότι κάτι είχε πληροφορηθεί, πήγε στο Κυβερνείο και του είπε να φυλάγεται, ο Καποδίστριας σήκωσε αδιάφορα τους ώμους του.\nΟι Μαυρομιχαλαίοι ζήτησαν να νοικιάσουν το σπίτι του Μιχάλη Ιατρού που βρισκόταν απέναντι από το Κυβερνείο, όμως ο ιδιοκτήτης του κάτι υποψιάστηκε και δεν τους το παραχώρησε. Έγινε προσπάθεια από τον αγωνιστή του ’21 και ιστορικό Ιωάννη Φιλήμονα να «τα βρουν» ο Καποδίστριας με τους Μαυρομιχαλαίους. Ο Βιάρος συμβούλεψε τον αδελφό του να ζητήσει από τον Πετρόμπεη να φέρει όλους τους συγγενείς του από τη Μάνη στο Ναύπλιο για ασφάλεια, προκειμένου να συμφιλιωθεί μαζί του. Δυστυχώς, ο Καποδίστριας τον άκουσε και σε αυτό. Ο Πετρόμπεης, μόλις πληροφορήθηκε από τον Φιλήμονα τι ζητούσε ο Κυβερνήτης, έγινε έξαλλος, καθώς το θεώρησε προσβλητικό και ατιμωτικό.\nΗ ηλικιωμένη μητέρα του Πετρόμπεη και ο αδελφός του Γιάννης, γνωστός και ως Κατσής, ζήτησαν από τον Ρώσο ναύαρχο Ρίκορντ να μεσολαβήσει, γιατί έβλεπαν ότι και ο Καποδίστριας θα σκοτωνόταν αλλά και δικοί τους άνθρωποι θα είχαν επίσης άσχημο τέλος. Η συνάντηση κανονίστηκε να γίνει το Σάββατο 26 Σεπτεμβρίου, στις 5 το απόγευμα. Λίγη ώρα πριν, έφτασε το ευρωπαϊκό ταχυδρομείο στον Καποδίστρια. Στον «Ταχυδρόμο του Λονδίνου» υπήρχε ένα δημοσίευμα για την τυραννική διοίκησή του και τον άδικο διωγμό των Μαυρομιχαλαίων.\nΜάλις το διάβασε ο Κυβερνήτης, έγινε έξαλλος και πήγε ως το Παλαμήδι για να ηρεμήσει. Επιστρέφοντας, βρήκε τον Ρίκορντ να τον περιμένει και του έδειξε την εφημερίδα. Στον έκπληκτο Ρώσο είπε ότι «είναι υποχρεωμένος να προστατεύσει την αξιοπρέπειά του ως το τέλος» και ότι «δεν δέχεται να δει τον Μαυρομιχάλη». Ο Πετρόμπεης είχε ήδη μεταφερθεί από το Ιτς Καλέ στο Κυβερνείο. Ο Ρίκορντ προσπάθησε να μεταπείσει, μάταια όμως, τον Καποδίστρια. Απογοητευμένος, μετέφερε στον Μαυρομιχάλη την άρνηση του Κυβερνήτη να τον δει.\nΟ Πετρόμπεης είπε τότε: «Ποτέ δεν καρτερούσα να μου φερθεί τόσο άπρεπα ο Κυβερνήτης. Να με πομπεύει με φρουρούς μέσα στα σοκάκια του Αναπλιού και να με διώχνει με τέτοια καταφρόνια. Αν δε σέβεται το όνομά μου, πρέπει τουλάχιστον να λογαριάζει τις θυσίες της φαμελιάς μου στον Αγώνα». Έτσι πήρε τον δρόμο της επιστροφής στη φυλακή. Ζήτησε από τους φρουρούς του να περάσει από το σπίτι όπου έμεναν ο αδελφός του, Κωνσταντής κι γιος του, Γιώργης. Όταν τον είδαν εκείνοι από το παράθυρο, τον ρώτησαν γεμάτοι αγωνία τι έγινε. Δείχνοντάς τους με νοήματα τους φρουρούς δεξιά κι αριστερά τους είπε: «Βλέπετε». Ήταν κατά κάποιο τρόπο το σύνθημα για τη δολοφονία του Καποδίστρια… Το επόμενο πρωί, ο Καποδίστριας ετοιμάστηκε να πάει στην εκκλησία του Αγίου Σπυρίδωνα. Ήταν περίπου 5:30 το πρωί. Ο αδελφός του Αυγουστίνος λέγοντάς του ότι είδε κάποιο φοβερό όνειρο, προσπάθησε να τον αποτρέψει.\nΟ Κυβερνήτης γέλασε και έφυγε για την εκκλησία. Στον δρόμο του επιτέθηκε ένα μαύρο σκυλί, που πρόλαβε κι έσκισε την ρεντιγκότα (είδος ανδρικού πανωφοριού <γαλλ. redingote<αγγλ.riding-coat, σακάκι ιππασίας) του. Επέστρεψε στο σπίτι του, άλλαξε ρεντιγκότα και έφυγε ξανά για την εκκλησία. Μια βουβή γριά ζητιάνα, με άναρθρες κραυγές, προσπάθησε να τον σταματήσει. Μάταια όμως… Ο Καποδίστριας συνέχισε, αφού της έδωσε μερικά νομίσματα, να βαδίζει προς το ραντεβού του με τη μοίρα.\nΤον συνόδευαν οι σωματοφύλακές του, Γιώργος Κοζώνης, Κρητικός, που είχε χάσει το δεξί του χέρι στο Νεόκαστρο το 1825, και ο στρατιώτης Δημήτριος Λεωνίδας, από την Τρίπολη. Την ίδια ώρα, οι Μαυρομιχαλαίοι, που το προηγούμενο βράδυ ετοίμαζαν κάθε λεπτομέρεια του σχεδίου τους, μαζί με τους Λόντο και Καλαμογδάρτη, ξεκινούσαν με δυο παλικάρια τους και δυο πολιτοφύλακες, τον Ανδρέα Γεωργίου και τον Γιάννη Καραγιάννη, που είχαν οριστεί να τους παρακολουθούν, αλλά έγιναν όργανά τους, για τον Άγιο Σπυρίδωνα. Μόλις τους είδε στην είσοδο της εκκλησίας, ο Καποδίστριας κοντοστάθηκε και σκέφτηκε να φύγει. Προχώρησε όμως προς το μέρος τους και τους χαιρέτησε με ένα νεύμα.\nΤότε, ο Κωνσταντής άρπαξε τον Κυβερνήτη και τον πυροβόλησε πίσω από το αφτί, ενώ ο Γιώργης τον μαχαίρωσε δύο φορές κάτω από την κοιλιά. Και ο Καραγιάννης πυροβόλησε κατά του Καποδίστρια, ωστόσο αστόχησε. Ο Καποδίστριας πέθανε ακαριαία. Ο Κωνσταντής καταδιώχθηκε κι αφού τραυματίστηκε από τον Κοζώνη και τον Φωτομάρα, πέθανε μερικές ώρες αργότερα.\nΟ Γιώργης κατέφυγε στη γαλλική πρεσβεία. Υπάρχει η άποψη ότι οι Μαυρομιχαλαίοι ενήργησαν σαν όργανα των Αγγλογάλλων, οι οποίοι είχαν υποσχεθεί ότι θα τους φυγαδεύσουν. Ο κόσμος συγκεντρώθηκε έξω από την πρεσβεία και απειλούσε ότι θα την κάψει. Ο Γάλλος πρέσβης Ρουάν κι ο Άγγλος αντιπρεσβευτής Ντόκινς διαμαρτυρήθηκαν στον Πορτογάλο φιλέλληνα Αλμέιδα, φρούραρχο του Ναυπλίου, ο οποίος τους ζήτησε επιτακτικά να παραδώσουν τον Γιώργη (ή Μπεϊζαντέ θυμίζουμε) Μαυρομιχάλη, για να παραπεμφθεί σε δίκη. Πραγματικά, ο Γιώργης παραδόθηκε και φυλακίστηκε αρχικά στο Ιτς Καλέ και αργότερα στο Παλαμήδι. Στις 7 Οκτωβρίου 1831, έγινε η δίκη του Μαυρομιχάλη και των δύο πολιτοφυλάκων Γεωργίου και Καραγιάννη.\nΟ Γιώργης Μαυρομιχάλης, που είχε συνήγορο υπεράσπισης τον Σκωτσέζο φιλέλληνα Μάσον, και ο Γιάννης Καραγιάννης καταδικάστηκαν σε θάνατο και ο Ανδρέας Γεωργίου σε φυλάκιση δέκα ετών. Ο Μαυρομιχάλης εκτελέστηκε στις 10 Οκτωβρίου, ενώ η εκτέλεση του Καραγιάννη αναβλήθηκε, καθώς υποσχέθηκε ότι θα μαρτυρήσει κι άλλους ενόχους. Αργότερα, στους δύο πολιτοφύλακες δόθηκε αμνηστία και αφέθηκαν ελεύθεροι. Οι αγωνιστές του 1821, πολλοί από τους οποίους έβαψαν μαύρα τα φέσια τους, και ο απλός κόσμος θρήνησαν τον Ιωάννη Καποδίστρια. Λίγο πριν τη δολοφονία του, οι Υδραίοι αντίπαλοί του, με επικεφαλής τον Λάζαρο Κουντουριώτη, αποφάσισαν να συμφιλιωθούν μαζί του. Δεν πρόλαβαν όμως.\nΓΙΑ ΤΟΝ ΚΑΠΟΔΙΣΤΡΙΑ ΕΙΠΑΝ ΚΑΙ ΕΓΡΑΨΑΝ: «Κείνοι που δολοφόνησαν τον Καποδίστρια, δολοφόνησαν την Ελλάδα», Ζαν Εϊνάρ, Γαλλοελβετός τραπεζίτης και φιλέλληνας. «Ο Κυβερνήτης κέρδισε πολύ μετά τον θάνατό του. Αν σηκωνόταν από τον τάφο του, όλη η Ελλάδα θα ‘τρεχε να τον προσκυνήσει», Ανδρέας Ζαΐμης. «Πολλαί αρεταί, εκόσμουν τον άνδρα. Σεμνά ήσαν τα ήθη του, ακέραιος ο χαρακτήρ του και αγαθή η διάθεσίς του», Σπυρίδων Τρικούπης.\n«Ναι, κύριε, η Γαλλία και η Αγγλία είναι που δολοφόνησαν τον αδερφό μου», Αυγουστίνος Καποδίστριας, απευθυνόμενος προς τον φιλέλληνα και ιστορικό Φρίντριχ Τιρς. «Δεν μετράς καλά φιλόσοφε… Ανάθεμα στους Αγγλογάλλους που ήσαν η αιτία κι εγώ έχασα τους δικούς μου και το Έθνος έναν άνθρωπο που δεν θα τονε ματαβρεί, και το αίμα του με παιδεύει ως τώρα…» Πετρόμπεης Μαυρομιχάλης (1840) προς τον ιατροφιλόσοφο Πύρρο, που κατηγόρησε τον Ι. Καποδίστρια. «Όποτες ήτανε στην Ελλάδα αυτός ο Μαυροκορδάτος, την έφαγε… Ποιος σκότωσε τον Καποδίστρια παρ’ αυτός; Και θέλει να μιλάει ακόμα!» Θεόδωρος Γρίβας, οπλαρχηγός του 1821 στη Βουλή (26/1/1845), παρουσία του Μαυροκορδάτου.


ΔΗΜΗΤΡΗΣ ΚΑΝΕΛΛΟΠΟΥΛΟΣ – Candia Doc\nCandia Doc > Άρθρα από: ΔΗΜΗΤΡΗΣ ΚΑΝΕΛΛΟΠΟΥΛΟΣ\nΣυντάκτης: ΔΗΜΗΤΡΗΣ ΚΑΝΕΛΛΟΠΟΥΛΟΣ\n28 Νοεμβρίου 2021 28 Νοεμβρίου 2021 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Πλέον καταντάει αστείο με ορισμένες από τις εκπομπές του ΣΚΑΪ. Οπως το πρωί της Πέμπτης που ο Δημήτρης Οικονόμου και η Μαρία Αναστασοπούλου φιλοξενούσαν τον Γιώργο Παυλάκη, καθηγητή, ιατρό-ερευνητή, επικεφαλής του Τμήματος Ανθρωπίνων Ρετροϊών του Εθνικού Ινστιτούτου Καρκίνου των ΗΠΑ. Σε ένα παράθυρο βρισκόταν και ο καθημερινός σχολιαστής της εκπομπής, ο Αρης Πορτοσάλτε. Ελα όμως που δεν…\nΑΡΘΡΟΓΡΑΦΙΑ, ΠΡΩΤΟΣΕΛΙΔΑΔΗΜΗΤΡΗΣ ΚΑΝΕΛΛΟΠΟΥΛΟΣLeave a comment\n16 Μαΐου 2021 16 Μαΐου 2021 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Πήγε ο υπουργός Τουρισμού Χάρης Θεοχάρης να δώσει συνέντευξη στο BBC και βγήκε από το στούντιο πετσοκομμένος. Βλέπετε, ο δημοσιογράφος Στίβεν Σακούρ (στην εκπομπή Hard Talk) δεν είναι Δημήτρης Οικονόμου να σιγοντάρει τον υπουργό, να τον κανακέψει, να τον υπερασπιστεί αν χρειαστεί, βρε αδελφέ. «Εμβολιάζετε τους πολίτες με τους πιο αργούς ρυθμούς της Ευρώπης. Ολοι στον κόσμο…\nΑΡΘΡΟΓΡΑΦΙΑ, ΕΠΙΛΕΓΜΕΝΑδημητρης κανελλοπουλοςLeave a comment\n6 Ιανουαρίου 2021 6 Ιανουαρίου 2021 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Μία σοκαριστική δήλωση έκανε ο υπουργός Ανάπτυξης Αδωνις Γεωργιάδης. Μία δήλωση που σε κανονικές συνθήκες πρέπει να προκαλέσει την παρέμβαση εισαγγελέα. Δείτε: Παραδοχή Άδωνη Γεωργιάδη: Αγνοήσαμε τις υποδείξεις των λοιμωξιολόγων για τη Θεσσαλονίκη (Βίντεο) Τσίπρας: Ανατριχιαστική η ομολογία Γεωργιάδη ότι η Θεσσαλονίκη θρηνεί νεκρούς γιατί αγνόησαν τους ειδικούς Αναφέρεται στη Θεσσαλονίκη, στην πόλη που έγινε το Μπέργκαμο…\nΑΡΘΡΟΓΡΑΦΙΑ, ΠΡΩΤΟΣΕΛΙΔΑΓΕΩΡΓΙΑΔΗΣ, εισαγγελέας, κανελλοπουλος1 Comment\n30 Δεκεμβρίου 2020 31 Δεκεμβρίου 2020 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΟι νεκροί πλησιάζουν τις 5 χιλιάδες κι εμείς βλέπουμε χαμογελαστούς υπουργούς, νεαρούς σε ηλικία και χωρίς προβλήματα υγείας, να εμβολιάζονται Του Δημήτρη Κανελλόπουλου Ειλικρινά σας το λέω, χθες δεν μπορούσα να το χωνέψω. Μου την έδινε στα νεύρα να βλέπω τους υπουργούς της κυβέρνησης να εμβολιάζονται. Πρώτοι πρώτοι και κάνοντας μας μάλιστα το σήμα της νίκης με τα δάχτυλά τους. Οι…\nΑΡΘΡΟΓΡΑΦΙΑδημητρης κανελλοπουλος, ΕΜΒΟΛΙΟ1 Comment\n20 Νοεμβρίου 2020 20 Νοεμβρίου 2020 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Ελάτε να φέρουμε σε αυτό που ζούμε σήμερα τον ΣΥΡΙΖΑ και όχι τη Ν.Δ. Να σκεφτούμε τι θα γινόταν, λοιπόν, αν στην κυβέρνηση ήταν ο ΣΥΡΙΖΑ.Και είχαμε τη μισή χώρα στο κόκκινο, την κατάσταση ανεξέλεγκτη και δεκάδες νεκρούς κάθε ημέρα.Και είχαμε υπουργούς να λένε άλλα τη μία ημέρα και άλλα την επομένη (ο θλιβερός κ. Πέτσας την…\nΑΡΘΡΟΓΡΑΦΙΑ, ΕΠΙΛΕΓΜΕΝΑδημητρης κανελλόπουλος1 Comment\n23 Ιουνίου 2020 23 Ιουνίου 2020 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Αυτοί που θίχτηκαν από το επίμαχο σποτ του ΣΥΡΙΖΑ για τα 20 εκατομμύρια ευρώ στα ΜΜΕ είναι βασικά οι δημοσιογράφοι και οι δημοσιογραφικές, συνδικαλιστικές, ενώσεις. Σκεφτείτε πως η ΕΣΗΕΑ εξέδωσε ανακοίνωση εναντίον του σποτ αστραπιαία, ύστερα από 5-6 ώρες μόλις. Πότε έβγαλε ανακοίνωση η ΕΣΗΕΑ γι’ αυτό που λέει το σποτ, την ουσία του, τα 20 εκατομμύρια ευρώ στα…\n14 Μαΐου 2020 15 Μαΐου 2020 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Οι ειδήσεις του ΣΚΑΪ είναι «χειρουργικά» φιλοκυβερνητικές. Είναι καλύτερες και πιο αποτελεσματικές ακόμα και από το υπουργικό συμβούλιο. Και είναι αθεράπευτα αισιόδοξες (οι ειδήσεις με τη Σία Κοσιώνη). Θυμάστε την εποχή -επί ΣΥΡΙΖΑ- που τα έβλεπαν όλα μαύρα αλλοιώνοντας ακόμα και τους δείκτες στα γραφήματα ώστε να μετατρέπει την ανάπτυξη σε ύφεση; Πάνε αυτά, last year. Για το δελτίο του…\n18 Φεβρουαρίου 2020 18 Φεβρουαρίου 2020 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Και ξαφνικά φοβήθηκαν μην τύχει και ο ΣΥΡΙΖΑ εγκαθιδρύσει καθεστώς, όπως λένε, σαν του Στάλιν. Δεν το έκανε τέσσερα χρόνια που ήταν στην κυβέρνηση (και όχι στην εξουσία) αλλά θα το κάνει μετά. Πολύ καλά το είπε ο Αλέξης Τσίπρας για τους αρμούς της εξουσίας. Ήταν σωστό κι εύστοχο. Τους αρμούς της εκτελεστικής εξουσίας φυσικά. Ήταν απολύτως σωστό…\nΑΡΘΡΟΓΡΑΦΙΑαρμοι εξουσίας, δημητρης κανελλοπουλος, τρίπραςLeave a comment\n5 Φεβρουαρίου 2020 5 Φεβρουαρίου 2020 ΔΗΜΗΤΡΗΣ ΚΑΝΕΛΛΟΠΟΥΛΟΣ\nΤου Δημήτρη Κανελλόπουλου Είναι κωμικοτραγικό αλλά είναι γεγονός: η κυβέρνηση πήρε / παίρνει πρωτοβουλία για το ποδόσφαιρο. Στην πραγματικότητα ερωτοτροπεί με τον Ιβάν Σαββίδη (τροπολογία, Ντέμης κτλ) αλλά τέλος πάντων, δεν είναι αυτό το θέμα μας. Η κυβέρνηση λοιπόν παίρνει πρωτοβουλία για το ποδόσφαιρο και πηγαίνει στην UEFA και τη FIFA. Αλλά σε όλο αυτό δεν συμμετέχει ο αρμόδιος υφυπουργός Αθλητισμού Λευτέρης…\nΑΡΘΡΟΓΡΑΦΙΑ, ΠΡΩΤΟΣΕΛΙΔΑδημητρης κανελλοπουλος, πολιτικη αξιοπρεπειαLeave a comment


Αλλεργίες και Στομαχικές διαταραχές – Το απόλυτο γυναικείο blog\nΑλλεργίες με αιτία\nΑν κάποιο πρωί ξυπνήσετε και έχει εξανθήματα μην τρομάξετε. Το πιθανότερο είναι ότι πρόκειται για κάποια αλλεργική αντίγραση, που ο γιατρός δεν μπορεί να προσδιορίσει ακριβώς την αιτία της.\nΟι αλλεργικές δερματίτιδες διακρίνονται σε εξ επαφής και σε ατοπικές. Οι εξ επαφής δερματίτιδες προκαλούνται σε ευαίσθητα άτομα με το απλό άγγιγμα του αλλεργιογόνου. Ο κισσός και η τουλίπα είναι τα δύο δραστικότερα αλλεργιογόνα στην Ελλάδα. Για τις ατοπικές δερματίτιδες υπεύθυνα είναι τα συνήθη αλλεργιογόνα: χλόη, ελιά, πεύκο, ακάρια κ.λπ.\nΤο μόνο αποτελεσματικό προληπτικό μέτρο είναι η αποφυγή της αιτίας που προκαλεί την αλλεργία, Για τη θεραπεία δοκιμάζονται, σε πρώτη φάση, διάφορες ειδικές αλοιφές. Αν η δερματίτιδα επιμείνει καταφεύγουμε αναγκαστικά σε εξετάσεις.\nΕμετός, διάρροια, πόνος στο στομάχι και στην κοιλιακή χώρα είναι τα συμπτώματα που προκαλούν οι ερεθισμοί στο στομάχι, οι οποίοι παρατηρούνται συχνά κατά την καλοκαιρινή περίοδο. Οι γαστρεντερίτιδες αυτές είναι ελαφρές και συνήθως υποχωρούν μετά από μία ή δύο ημέρες. Αν όμως συνεχιστούν πρέπει να συμβουλευτείτε τον γιατρό.\nΟι στομαχικές διαταραχές οφείλονται συνήθως σε αλλοιωμένα τρόφιμα ή στο πόσιμο νερό της περιοχής. Υποχωρούν με δίαιτα και πολλά υγρά, για την αποφυγή αφυδάτωσης. Καλό είναι να πίνετε εμφιαλωμένο νερό και αποφεύγετε τα παγωτά, τα γλυκά και τις ωμές σαλάτες. Τα βραστά λαχανικά, το βραστό ή ψητό ψάρι ή μια απλή μακαρονάδα θα φτιάξουν το στομάχι σας.\n‹ Δαμάστε το στρες\t› Η ζηλιαρόγατα


Το Meet Market Marathon έρχεται με υπέροχες εκδηλώσεις για τα παιδιά και όχι μόνο! (από 27/5) | Infokids.gr\nΑρχική > Εκδηλώσεις > Το Meet Market Marathon έρχεται με υπέροχες εκδηλώσεις για τα παιδιά και όχι μόνο! (από 27/5)\nΤο καλοκαίρι είναι εδώ και αυτό σημαίνει πως η πιο «jazz» εποχή του χρόνου ήρθε και πάλι!\nΤο Athens Technopolis Jazz Festival γίνεται φέτος 19 ετών και είναι αυτονόητο πως για ακόμα μια χρονιά, δίνουμε τα χέρια με την Τεχνόπολη Δήμου Αθηναίων για να γιορτάσουμε μαζί του.\nAυτό δεν θα είναι ένα απλό Meet Market, αυτό θα είναι ένας μαραθώνιος!\nΑπό τη Δευτέρα 27 Μαΐου έως και την Κυριακή 2 Ιουνίου, για 7 ολόκληρες ημέρες, κατασκηνώνουμε στο Γκάζι με 120+ περίπτερα ανεξάρτητων ελληνικών μικρών & μεσαίων επιχειρήσεων. Μεταμορφώνουμε, για ακόμη μια φορά, την Τεχνόπολη σε τόπο συνάντησης καλλιτεχνών, σχεδιαστών, παραγωγών και επισκεπτών υπό τους ρυθμούς καθημερινών non stop jazz συναυλιών!\nΤο μηνιαίο μας ραντεβού πλησιάζει. Ώρα να εμπνευστούμε, να κοινωνικοποιηθούμε, να πιούμε κάτι δροσερό και να τσιμπήσουμε κάτι νόστιμο, να παρακολουθήσουμε συναυλίες jazz μουσικής εντελώς δωρέαν, -φυσικά- να ενδώσουμε σε αγορές και απλά να περάσουμε τέλεια!\nΔευτέρα ως Παρασκευή: 19:00 με 00:00\nΣάββατο και Κυριακή: 15:00 με 00:00\nΓκάζι Εκδηλώσεις για Παιδιά Οι Τέχνες στο Μίξερ ΠΑΙΖώΝΤΑΣ Τεχνόπολις Δήμου Αθηναίων\nΤρίτη, 21 Μαΐου, 2019 στην κατηγορία Εκδηλώσεις


Κορονοϊός: 3.279 νέα κρούσματα, 351 διασωληνωμένοι, 38 θάνατοι - Notospress.gr\nΕΛΛΑΔΑ. Συνολικά 3.279 νέα κρούσματα του νέου κορoνοϊού ανακοινώθηκαν σήμερα Τετάρτη 20 Οκτωβρίου, εκ των οποίων τα 6 εντοπίστηκαν κατόπιν ελέγχων στις πύλες εισόδου της χώρας. Σύμφωνα με την ανακοίνωση, έχουν καταγραφεί 38 ακόμη θάνατοι.\nJeffrey Thomas και Michelle Elizabeth παντρεύτηκαν στη Μονεμβασία! (photos)\nO Χαρίτσης ζητά άμεσα την κάλυψη των κενών προσωπικού σε Γυμνάσια και Λύκειο Μεθώνης\nΈκτακτο μέρισμα: Ποιοι θα πάρουν φέτος χριστουγεννιάτικο μποναμά έως 900 ευρώ\n«Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 3.279, εκ των οποίων 6 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 704.211 (ημερήσια μεταβολή +0.5%), εκ των οποίων 50.8% άνδρες.\nΟ αριθμός των ασθενών που νοσηλεύονται διασωληνωμένοι είναι 351 (65.0% άνδρες). Η διάμεση ηλικία τους είναι 66 έτη. To 81.5% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 311 (88.6%) είναι ανεμβολίαστοι ή μερικώς εμβολιασμένοι και 40 (11.4%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.259 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 213 (ημερήσια μεταβολή +10.94%). Ο μέσος όρος εισαγωγών του επταημέρου είναι 207 ασθενείς. Η διάμεση ηλικία των κρουσμάτων είναι 39 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).»\nΠελοπόννησος: Πού εντοπίζονται τα 568 νέα κρούσματα κορονοϊού\nΚορονοϊός: 7.009 νέα κρούσματα, 697 διασωληνωμένοι, 99 θάνατοι\nΠελοπόννησος: 441 νέα κρούσματα κορονοϊού το τελευταίο 24ωρο\nΚορονοϊός: 116 νεκροί, 714 διασωληνωμένοι και 4.943 νέα κρούσματα\nKάποιοι θέλουν τον Δημήτρη Γιαννακόπουλο με φίμωτρο - Έκλεισαν και δεύτερο λογαριασμό του!\t14:54\nΔήμος Σπάρτης: Καλεντάρι εκδηλώσεων για τα φετινά Χριστούγεννα και την Πρωτοχρονιά\t14:48\nΣκουπίδια στη Σπάρτη: Εκτάκτως και προσωρινά και πάλι στον ΧΑΔΑ! – Σύντομα στην Αρκαδία! (photos-video)\t14:43\nΠωλείται οικόπεδο 4,075 τ.μ. στο Φλάμπουρο Λουτρακίου\t14:36\nLife Δήμος Σπάρτης: Καλεντάρι εκδηλώσεων για τα φετινά Χριστούγεννα και την Πρωτοχρονιά\nΠελοπόννησος Σκουπίδια στη Σπάρτη: Εκτάκτως και προσωρινά και πάλι στον ΧΑΔΑ! – Σύντομα στην Αρκαδία! (photos-video)